text:
Dai ni lawu mung mare kaba hkan wan n'lu ai, lamu ga zing ai, bungli galaw dabang kaba hkan shabri shabrai n'law ai, lahka jaw shau ai ngu ai manghkang hte lawu tsang bungli galaw masha hte matsan grit nyem dik ai dai ni tam dai ni sha ai, mu makan shaja sha nga ai mung shawa gaw ninghkap n'gun kaba madun ai shara shagu byin hpang wa nga sai. Kaja sha shabrai n'law ai, n'hprang wan n'lu ai, lamu ga zing ai teng ai majaw ninghkap kasu kabrawng ai mung rai na re tim, maga mi de gaw myen asuya nan kata lam mung masa hku dasang galaw shangun ai mung mai byin wa chye ai.
Hpa majaw [Chyan-Hput- PaRty] hpe kalang bai lahta tsang kaw nna lawu tsang du bai hpaw ninghtan na n'loi wa sai hte, 2015 ning hta ra lata kalang bai galaw yang ya na asuya a shingdu n'gun rai nga ai, Chyan-Hput-Party gaw gara hku mung mai dang na lam n'nga ai hta, anhte bawsang rawt malan laknak hpai hpung ni hpe mung kara hku tim, madu mungdan lamu ga hpe up hkang na ahkaw ahkang jaw mayu ai n're hta, myit san seng ai hte mung masa bawngban mayu ai n're, mung hpawm masa hku mung n'kam sa ai jaw, dai ni le masu waw masu madu galaw ai lam hpa mung manghkang kaba byin wa nga ai zawn, mungkan de Democracy masa hku up hkang sai nga nna tsun shapoi ai galai shai masu ai jaw, sinna mungdan ni gaw myen a myit n'san seng ai a tsawm chye nga ai re majaw myen ra ai shalen tawn nna nyi htap htap lapu du manat hku teng achyaw ashun wa na hpe mung sawn hkrit wa nga ai myen asuya gaw mungkan hte mung chying shawa hpe masu gayin sha taw nga ai gaw a san mu wa chye ai majaw, dasang kasu kabrang hkra ladat tam ai. Grau kasu kabrawng wa jang mungdan shim lam n'nga wa ai jaw anhte mungdan hpe gaw hpyen masa hte shim lam lu hkra bai galaw la ra ai nga daru magm aya hpe bai magra jum na masa hte myen asuya gaw shingdu gayin na mahkyen kaba nan nga nga ai.
Kaga bawsang ni law law hte simsa lam lu la sai raitim annau ni hte hpa majaw nlu la hkraw ai ngu ai masa hta, mungkan hpe anhte gaw jahten sharun, kasu kabrawng ngu ai de tsun gale nna, anhte hpe shamyit lu hkra dip gamyet lu hkra galaw nga ai re. Kaja mung masa bawngban mayu mungdan simsa lam ra teng yang, yahte kalang sanglang dan sai hte maren,
A-Simsa lam n'dau ra ai.
B-Rawt malan hpun yawng hpe kasu kabrawng hpung n're lam asan n'dau ra ai.
C-Hpyen majan jahkring na n'dau ra ai.
D-Mung masa bawngban na n'dau ra ai.
i-Mung masa bawng ban na tara masing jahkrat ra ai.
ii-Bawngban ai nam nak nga na matu, UN Asean, EU radawp langai ngai a man sakse tawn bawngban ra ai.
iii-Bawngban na masing hpe tara hte hkrak lamang hpe ka jahkrat madun tawn ra ai.
Lahta de na lam ni hpe masing hte hkrak myit san seng ai hte tara jahkrat dan nna bawngban yang chyu annau ni mai kam ai. Dai zawn re a san re lachyum n mu n'pru yang gara hku mung n'mai bawngban ai. N'dai ten Thein Zaw gaw Myitkyina kaw mung shawa zahpawng wa galaw masu nga ai lachyum wa shapraw ai, mung shawa a manaw hta mung shawa yawng gaw simsa lam ra ai re tim KIO/KIA gaw simsa na hpe hpyen majan hte ninghkap gasat nga ai majaw Jinghpaw mung e gade lang bawng tim n'mai simsa ai re nga shanhte mara kachyi pyi n'nga ai ngu ai lachyum shapraw lu hkra mungkan hte mung shawa hpe amyet htuk gayin shachyai sha na mahkyen galaw nga ai lachyum re. Maga mi hku bawnu bai shachyai masu na kum la shapraw nga ai, mung shawa hpe ung ang hkra, si manyi dik ai masa hte sum prat dawk bang shakut nga ai re.
Myen hpyen la ni annau ni hte majan byin ai a marang hkying kaba hku si hkala hkrum sai hta mungkan hta n shawp n'kap dik ai, n'kaja dik ai hpyen re asuya re asan madun dan nga ai hte sum kaba nan sum taw nga sai re, dai hpe shaprai na matu ladat shaw nga ai mahkrun tam nga ai hpe sadi ga. Ya ten annau ni mung masa hpyen masa myen hpe nmai shamu hkra dang taw nga sai re. Shanhte gade kaba ai masha hte mi bawng na nga tim n'mai myit shut sai. Awmdawm Shanglawt lu na de she myit makun saga. Shakre la na ten du sai majaw kachyi mi pyi nmai htingnut ai. Myen gaw manu mana sum machyi sai majaw mungkan a man e asum sha gaw n'kam jaw rai, maga mi gayin yin rai nna anhte hpe lang hte lang masu na hkyen nga ai. Galoi n'mai kam sai. Lawan matut gasat ra ai. Majan chyinghkraw n'galu hkra matut manoi n'sim n'sa, htim gasat shamyit nan ra ai.
Myen asuya hpyen dap hta manghkang kaba byin taw nga sai ten gara hku mung matut gasat sha mai sai. Dai hta n'ga mare kaba law law kaw ninghkap n'gun madun nga sai. Anhte laknak hpai rawt malan uhpung yawng ndai lang gaw n'gun kaba hte rau chyawm gasat shamyit kau ra sai.
Ahkaw ahkang gaw annau ni a lata du magang nga sai. Gasat ga.
Baren Numraw


c: text/html

text:
Wunpawng Mungdan Shanglawt Asuya Dap Ba (5) ginra Da Sai mare makau na hta KIA myu tsaw share shagan ni hte myen hpyen dap hka-la-ya (142) ni February (19) ya shani daw hta laja lana gap gasat lai wa sai lam shiga na chye lu ai. N dai gap hkat ai hta myen hpen la (5) si hkrum lai wa sai hpe mung na chye lu ai.
DASAI KAW GAP MYEN (5) HKRAT
Wunpawng Mungdan Shanglawt Asuya Dap Ba (5) ginra Da Sai mare makau na hta KIA myu tsaw share shagan ni hte myen hpyen dap hka-la-ya (142) ni February (19) ya shani daw hta laja lana gap gasat lai wa sai lam shiga na chye lu ai. N dai gap hkat ai hta myen hpen la (5) si hkrum lai wa sai hpe mung na chye lu ai.
Labels: Jinghpaw Mung Shiga
6 comments:
- hkunman said...
-
Gaja sai Gaja dik sai, YeSu Hkristu hte Kawa Karai Kasang a- chyeju hpung shingkang gaw,KIO,KIA,Jing Hpaw Wunpawng Myusha yawng a-n-tsa dan hkung nga u-ga law,
- February 21, 2012 at 12:37 AM
- Anonymous said...
-
sat sat yawng sat....Myen ni hpe yawng sat gau u.
- February 21, 2012 at 2:09 AM
- Anonymous said...
-
KIA,KIO,a myutaw mungtsaw myit hpe shagrau ga ai loo.karai mung grau shaman ya u ga.myen ngu ai hpe pi n na mai mat hkra kasat shamyit kau ya rit.
- February 21, 2012 at 2:32 AM
- Anonymous said...
-
ndai zawn myen sawa ni hpe nkoi nyen gwi gwi kasat ai,myu tsaw share shagan ni hpe ngai htingnan u loi lawak hku nna grai chyeju dum let nachying wa sha grau nngai law,ja dazik hte mung tatut sha grau na ga ai,karai kasang mung sha grau na re law,ya na aten ahking hta myu tsaw myit grai kaba ai ni she si ntsang kasat gwi ai ngu mu ai,ndai zawn woi gap gwi ai wa gaw k.k hpe grai kam sham manoi manat ai wa nan rai na re.God bless this our troop.
- February 21, 2012 at 7:38 AM
- Anonymous said...
-
this is only very small victory, we need big victory
- February 21, 2012 at 12:13 PM
- Anonymous said...
-
sat mu nat mu nga ai ga ni gaw myen ni sha lang ai ga re wunpawng ni nmai lang ai, hpye hpe gsat na yawng mai nga ai, shiga grai mazawa ai baw rai wa ai. anhte wunpawng ni gaw tara nga ai myu sha re .
- February 21, 2012 at 1:15 PM

robotstxt: allowed

filter: keep


text: Jinghpaw Mungdaw Myitkyina mare kaba na N Bungli daru hta June (6) ya shani namhpan kani (yaba) galaw ai kaw lang ai tsi ntsin soi law law wa lu rim wa sai lam shiga na chye lu ai. Matut sagawn yu yang n dai tsi ntsi soi ni gaw Putao Ginwang a Myen asuya Rapdaw Salang rai nga ai Slg. Lipaw Ye a rai taw ai lam matut na chye lu ai. Slg. Lipaw ye gaw Putao mare Ga Htu lawk kaw nga ai nrai nna nta kaw kun rai seng kaba mung hpaw da ai lam hte shi nta wang hpe shing gan de na n mu lu na matu pri tsut pa ni hte dawng (5) jan jan tsaw hkra kum shinggrup da ai lam buga masha ni kawn na chye lu ai.Ya ten myen asuya gaw Slg. Lipaw Ye a yaba galaw kaw lang ai tsin n tsin ni lu rim ai rai tim myen asuya Putao Ginwang a Rapdaw Salang rai taw ai majaw a hkyak la ai lam n nga ai nga nna mung buga masha ni kawn tsun shana wa ai.


text:
> Myen Hpyen (20) Hpe KIA (4) Hte Sha Lu Gap Sat Kau
August 22, 2012 at 10:10 AM
Lai wa sai Auguat 16 ya hta Pangwa ginra lamu ga jarit shadaw (6) hte (7) lapran na KIA shawng lam post kaji langai hpe myen asuya dap ni n-gun 100 jan sa htim gasat ai hpe tinang KIA dap maga na gaw marai (4) sha hkap gap ai rai tim myen asuya dap maga na marai (20) ram hpe lu gap sat kau ya ai lam na chye lu ai. Dai KIA hpyenla marai mali mung pala ma mat ai majaw mung, myen gaw nsim nsa htu shadut lung wa ai majaw mung, hprawng yen kau da ai re lam na chye lu ai.


text:
Jinghpaw Mungdaw Myitkyina Mare kaba Aye Mya Thayar lawk kaw April (14) ya shana de hkying (9:00pm) ram hta bawk kapaw ai hpang matut manoi sinat kaji gap ai n sen ni mung pru wa ai lam bawm kapaw ai shara hte ni gahtep ai buga masha ni kawn chye lu ai. N dai bawm kapaw ai lam hte seng nna KIO kawn galaw ai lam n re hte KIO ginjaw kawn n dai myen ni a shaning nnan hka jaw poi laman n dai zawn jahten sharun galaw na matsun tsep kawp n nga ai lam hpe mung na chye lu ai. Buga masha ni gaw n dai lam hpe myen ni shanhte hkrai shanhte galaw ai masa pru ai ngu sawn la nga ai lam chye lu ai.
MYITKYINA BAWM KIO NI A N RE
Jinghpaw Mungdaw Myitkyina Mare kaba Aye Mya Thayar lawk kaw April (14) ya shana de hkying (9:00pm) ram hta bawk kapaw ai hpang matut manoi sinat kaji gap ai n sen ni mung pru wa ai lam bawm kapaw ai shara hte ni gahtep ai buga masha ni kawn chye lu ai. N dai bawm kapaw ai lam hte seng nna KIO kawn galaw ai lam n re hte KIO ginjaw kawn n dai myen ni a shaning nnan hka jaw poi laman n dai zawn jahten sharun galaw na matsun tsep kawp n nga ai lam hpe mung na chye lu ai. Buga masha ni gaw n dai lam hpe myen ni shanhte hkrai shanhte galaw ai masa pru ai ngu sawn la nga ai lam chye lu ai.
Labels: Jinghpaw Mung Shiga


text:
3 comments:
- Anonymous said...
-
Myutsaw share shagan ni hpe hkungga jaw dat nngai.
- August 12, 2012 at 12:39 PM
- padang yesu said...
-
Ngai W P myu tsaw share shagan ni yawng hpe hkungga jaw ai.sumla hta mu lu ai myu tsaw share shagan ni a tsawm htap teng man ai hta tsap K K hpe hkrit hkungga let,AUNG DAWM PADANG hkrun lam ntsa de woi sa lu na hpraw nsam ni teng sha rai nga ai hpe mu mada lu ga ai.ningdaw ningdam lam nnga u ga ngu tut dum majen let ten shagu YEHOWA KK hta kyu hpyi ya nga ga ai oi.
- August 12, 2012 at 2:54 PM
- shaman said...
-
Ndai dap dung kaba langai gaw wunpawng myu sha ni a matu lamuga Mung masa lam hta grai Kaja ai sha ra re ai hpe KIO Kia uhpung ni nchye nga Na ai ndai shara de Na hpyen ni hpe shawng asha tsai kau ra ai hpe KIO Kia sung sung nchye myit Na ai ndai sha ra Na myen ni hpe gaw aloi sha Mai gawt kau nga ai tactical military ladat hta Awng dang ai lam nnga jang tinang a Bandung Mung awngdang Na nrai nga ai , tinang a dukyit ai ladat gaw nmai Lang ai
- August 16, 2012 at 1:20 PM


text:
Hot Indian Actress Pics - Lakshmi Rai
Related Tags: lakshmi rai hot hubs, lakshmi rai and dhoni, lakshmi rai latest, lakshmi rai exbii, lakshmi rai saree, lakshmi rai stills, lakshmi rai in saree, lakshmi rai in christian brothers, lakshmi rai new, lakshmi rai blue, lakshmi rai christian brothers, new lakshmi rai, lakshmi rai wiki, lakshmi rai sreesanth, sreesanth lakshmi rai, sreesanth and lakshmi rai, lakshmi rai hot scene, actress lakshmi rai hot, lakshmi rai hottest, lakshmi rai panty, lakshmi rai thighs, lakshmi rai in vamanan, lakshmi rai thigh, lakshmi rai latest photos, vamanan lakshmi rai


text:
February (13) bat Langai,
MUNGHPAWM NHTOI DAWM AI POI
February (13) bat Langai,
Labels: Jinghpaw Mung Shiga
4 comments:
- myu tsaw mung tsaw said...
-
n kau mi gaw myit htum n na hpang de bai hting nut mayu nga ma ai.n kau mi gaw shawng de n rai,hpang de n rai,lam lapran hta myit un an nga ma ai.n kau mi gaw hpa mi rai rai shawng de she rawt saga nga ma ai.chyum laika hta moi moses gaw k.k matsun ai hte maren ti nang a amyu sha rai nga ai iseral ni hpe mayam prat kaw na shalawt let pang lai nawng hkyeng kaw du yang byin ai myit masa hte dai ni an hte w.p myu sha ni byin nga ai masa hte bung nga sai...K.I.O ning baw ni e,an hte myu sha ni hpe myen sawa a mayam prat kaw na shalawt la na gaw nan hte a myit hpe moses zawn k.k shangun ai hpe kang ka let shawng lam hpe gwi gwi daw dan W.P MUNG DAN de woi rawt sa wa na ahkyak nga sai...
- February 13, 2012 at 5:18 PM
- Anonymous said...
-
Dai hpe ya du hkra Jinghpaw Du salang ni nchye na shi ma ai da i? myen La ni hpe tinang kasha ni jaw sha mayu ma ai Du salang ni e myit yu ga lo.Moi gaw myen hpe nju ai nga ya gaw ti nang kasha numsha ni gaw Myen jan tai ai hkrai rai wa magang nga sai,Myen hpe kasat nga tim yu kaba taw ai majaw kun? myen La mahtang anhte myu shayi ni hpe grau chye tsawra lakawn ai majaw kun? Kun? kun? ni law law hte...rai na nhten...
- February 13, 2012 at 5:51 PM
- makawp ningga said...
-
An hte maigan nga myu tsaw ramma ni gaw munghpawn nhtoi galaw tim nkaw sa mat saga ai munghpawn masu poi kaw ntsap saga ai myen asan sha galaw nga sai hpe an hte chye nga sai ,matut nna mungdan gasat di la na hpe ngun jaw dat ai ,gade nna yang an hte mung wa gasat lawm na re.
- February 13, 2012 at 11:52 PM
- makawp ningga said...
-
An hte maigan nga myu tsaw ramma ni gaw munghpawn nhtoi galaw tim nkaw sa mat saga ai munghpawn masu poi kaw ntsap saga ai myen asan sha galaw nga sai hpe an hte chye nga sai ,matut nna mungdan gasat di la na hpe ngun jaw dat ai ,gade nna yang an hte mung wa gasat lawm na re.
- February 13, 2012 at 11:53 PM


text:
Annau ni hpe grai tsaw ra
Shim lum ai prat the shi pawn ba
Ra rawng ai lam hpa mi nnga
Tsaw ra ai Wa
Tsaw ra ai Wa
Buga hpung a daw nu
Makam nbung laru tim shi n shamu
Pai de hkra de shi n yu
Abraham Yawba hte bung ai makam mungnu,
Tsaw ra ai Wa
Tsaw ra ai Wa.
Makam ningbaw mung wa tai
Tsin yam lakawn ai de mung n hprai
Kade jam jau tim ga the n gun jaw
Maden hpyen zingri ai sha gaw myit ndaw
Tsaw ra ai Wa
Tsaw ra ai Wa
Htunghking hpe mung sharing ya
Ginru ginsa mung chye ra ai nga
Jaiwa, laka, zamgaw, kajibyu mung madun
Wunpawng sha yawng pu sin dun
Tsaw ra ai Wa
Tsaw ra ai Wa
Sut su ai kawa mung shi tai
Hkam ja zet let mung dik ai
Hkum n pyaw nna Kaman n nga
Sut su lu na hpe ayan maja
Tsaw ra ai Wa.
Tsaw ra ai Wa
Mung masa hta mung woi awn ningbaw
Wunpawng myit hkrum lam shi aw law.
Sai garan ga hpe shi n madat
Ninggawn mung shawa masa chyu manat,
Tsaw ra ai Wa
Tsaw ra ai Wa
Tai hpyen a mahkam hta shi n shang
Kade lang bawng tim wa hkrai dang
Hpyen wa gaw ningbaw galai nna matut
Wa gaw ninggawn mung shawa masing the hkrai a nut,
Tsaw ra ai Wa.
Tsaw ra ai Wa
Annu ni hpe kau tawn da
Ba Yi sha mi hta hpye la
Sai chyup mung maden hpyen hpe gasat
Karai mungga hpe mung n tat
Tsaw ra ai Wa
Tsaw ra ai Wa
Amyu sha yawng hpe makawp maga
Padang hkrun lam hpe lit la ya.
Tai hpyen a pala hpe aye n la
Tsaw ra ai Wa
Tsaw ra ai Wa
Wunpawng sai hpe manu shadan
Shan kata na byet shaga tim n htan
Myu bung shada galoi n gasat
Maden hpyen hpe madu galoi n masat
Tsaw ra ai Wa.
Kawa yawng hpe arawng la let
Agu Namti


text:
January (16) bat Langai,
Jinghpaw Mung Uru Seng Maw, Taw Maw kaw dai ni January (16) hkying (10:00am) ram hta KIA myu tsaw share shagan ni bawm hte hkap kapaw ai majaw myen hpyen la (10) jan si hkrum wa sai lam hte law law mung hkala lai wa sai lam shiga na chye lu ai. KIA myu tsaw share shagan ni kawn bawm hkam tawn nna myen hpyen la ni hpe wang bang la nna remote bawm hte hkam kapaw kau ai re lam buga masha ni kawn na chye lu ai.
TAW MAW KAW MYEN HPYEN LA (10) BAWM HTE SI
January (16) bat Langai,
Labels: Jinghpaw Mung Shiga
5 comments:
- Anonymous said...
-
GOOD ......myu tsaw share shagan ni hpe karai kasang lam woi nga u ga gap ai pala shagu tsadan myen hpe hkra nna hprawng htum mat ma mu ga .myen matse labye a myit masin hta jinghpaw ni hpe hkrit ai myit mung galoi mung rawng nna sum mat mu ga akyu ja ja hpyi ya nga ga ai .karai kasang a kasha Gidon hpyen myu tsaw share shagan ni ngwi pyaw hkamja let awng padang dip la lu mu ga law yesu a mying ning sang hpe gang let akyu hpyi shaman dat ga ai law AMEN
- January 16, 2012 at 11:06 PM
- Anonymous said...
-
JInghpaw ni a lamu ga kaw na lungseng hpe jinghpaw ni a lata hta Karai Kasang bai jaw sai matut nna makawp maga ga .rai tim karai kasang hpe ngawn nsawn bai shum galaw yaw bai gawut kau na ra ai nkam yang chyam yu u .an hte kam ai Karai Kasang gaw asak hkrung ai Karai re dum u yaw .nse nsa ,masu magaw ,lagu lagut hkum galaw tara ganu 10 hpe hkan nang sa yang mungdan lu sai kam u.
- January 16, 2012 at 11:14 PM
- Adwi gumgai said...
-
URU SENG MAW hpe makawp maga gasat la mu law an hte jinghpaw ni a gumhpraw dum re Karai Kasang bai jaw sai ngu myit let gasat la mu.tara kanu 10 hpe hkan nang let gasat sa wa mu. Jinghpaw mungdan jaw sai karai kasang gaw ya jaw sai.myit dating nna shakut ga law.adwi akyu hpyi ya nga nngai law.
- January 16, 2012 at 11:22 PM
- hkunman said...
-
Kaja sai SATAN hpe htum hkra mawt kaw lu mu ga,kyuhpyi nga n-ngai,
- January 17, 2012 at 1:05 AM
- Anonymous said...
-
Na chying wa kabu gara shiga rai nga ai! law dik ai myen ni hpe mai sat, lu sat taw ai shaloi sha pi n shayawm ai sat tik tik di da ga, dai n hkru n kaja ai madu shara n re de majan je shang wa ai ni re ! A ra di..
- January 17, 2012 at 3:05 AM


text:
MYITKYINA KAW SHAWA N GUN MADUN
Labels: Jinghpaw Mung Shiga
2 comments:
- Anonymous said...
-
Ndai N-gun madun lamang hpe kadai ni woi-awn ai, kadai hpe n-gun madun ai, Myen hpe i? KIO hpe i? Mungmasa amyat shapraw mayu ai ni i? Yangung mare kaba kaw galaw ai lamang hta pyi rawtmalan masat nsam rawng tim Myitkyina mare kaw na gaw numla nlawm ai mang ni mau gayin hkawm ai hte bung ai.
- June 13, 2012 at 10:05 PM
- Anonymous said...
-
JAW DIK Law Jinghpaw dawng hkawn hpai na naw hkrit nga ai .ndai kalang shawng nnan re majaw yet yet mi gwi wa na re gwi gwi galaw mu law DO IT NOW ..,nu,wa ni e awmdawm yaw awmdawm de an hte wunpawng mungdan a dawng hkawn hpe dai ni mungkan de shachyen ya ra sai hpe dum ga yaw...........,
- June 14, 2012 at 12:01 AM


text:
Jinghpaw Amyu sha ni a lapran Labau Sara Kaba langai hku nna masha chye law ai Sara Kaba Manam Tawng hpe Miwa Gumsan Mungdan Mangshi Mare kaba e August Shata manang langai hte ngai sa hkrum ai ten grai manu dan ai labau hte seng ai lam ni hpe hkaja chye lu ga ai, ahkyak ai langai gaw Sara Kaba Manam Tawng shi nan grai manu shadan hkang zing kyem tawn ai kaw na shaw la nhtawm madun sanglang ai laika buk kaba gaw Miwa Hkawhkam prat ban ten shagu na Lamu ga sumla ni rai nga ai, matsing ai daram nga yang ahkyak ai Miwa Hkawhkam Pratban(Dynasty) 10 daram yawm htum nga lai wa yu sai rai nna Qin Dynasty prat hpang kaw na Jinghpaw WP ni nga shanu ai Wunpawng Mungdan gaw Miwa Hkawhkam ni up hkang ai lamu ga re ngu masat la tawn hkrum ai ginra re hpe Dynasty shagu na Lamu ga sumla ni hpe yu yang asan sha chye lu ai. Wunpawng Mungdan gaw jasam maigan ni yawng e ra marin nga ai lamu ga ginra rai nga ai hpe mung asan sha chye na ra nga ga ai.
Qin (Ch'in) Dynasty - 221-206 BCE
Han Dynasty - 206 BCE-220 CE
"Period of Disunity"/ Six Dynasties Period - 220-589 CE
Sui Dynasty - 581-618 CE
Tang (T'ang) Dynasty - 618-906
Song (Sung) Dynasty - 960-1279
Ming Dynasty - 1368-1644
Qing (Ch'ing) Dynasty - 1644-1912


text:
May (6) Laban
Japan Mung du Jinghpaw Wunpawng Myu sha ni a kaba dik mung masa Wuhpung rai nga ai KNO (Japan) a Ginjaw Committee (CEC), Ginjaw mugun Committee (EC) hte mugun Myitsu Salang/Jan ni hku n na May (6) ya shana de (6:00pm) hte (9:30pm) lapran Tokyo mare Takadanobaba 2-18-1 (Chiiki Center B1) Shinjuku-ku kaw galaw ai Zuphpawng hta, Wunpawng Mungdan Shanglawt Asuya a Ninggawn Amu Madu Du Kaba Dr: Lahkyen La Ja hte UNFC Ningbaw ni a hkrun lam kaw jai lang ai gumhpraw jahpan hpe sanglang ai lamang hte, matut n na Wunpawng Mungdan hte Amyusha hpe asak hte galai let Makawp Maga ya nga ai Shawng lam du na Myu Tsaw Share Shagan ni hpe ya hkyak hkyak hpa baw ladat hte garum na hte Wunpawng Mungdan Shanglawt Asuya Hpaw ninghtan da ya ai Sinpraw Majoi Htunghking Hpung a lit hkam Saranum N Ding Tawng Ra tang shawn ai a rung a rai hte seng n na gara madang myit sawn ya na hpe gun mi alu rai bawngban dawdan lai wa sai lam shiga na chye lu ai.


text:
LOI YING MAKAU KAW GASAT
Labels: Jinghpaw Mung Shiga
4 comments:
- Machyu Bum said...
-
WP Mungdan Shanglawt Hpyen Dap(KIA) a Lanak kaba 120 mm ni hte Tai hpeyn(Myen)dap ni kamhpa na ai TM(88) hpe she shamwi mat hkra sharin shaga dat yang gaw, Hpyen masa hte shagri brep mat na re law.....Ya gaw (Myen) ni KIO/A hpe chyaren ren hkra ladat shaw taw nga ma ai re....anhte KIO/A ni tawk hprut di dawdan dumhpran mat wa ra saga ai law... Ahkying aten Manu dan ai hpe dum ga....
- July 27, 2012 at 12:05 PM
- shatapru masha said...
-
Nbung gade bung tim, hpundy nshamu ai hpa law...Nignbaw ningla ni mung Mung Masa, Hpyen Masa a majaw grai yak taw sam ma ai.
"Myit ai lam yawng byin jang, Lamu du ai" ngu ai ga malai zawn rai na re.
Raitim, myit gaw myit da ga le i?
- July 27, 2012 at 1:03 PM
- Jatawng Naw said...
-
Myen ni shada myit hkrum lam galai nlu yang , anhte Sha Pawngyaw shanglawt ni lawan gasat shakut la ga law. Myen hpawng de htim gasat ai lam hpe mung ladat shaw nna shakut sa ga.
Myen ni myithkrum mat ai hpang gaw, gade htim kasat shakut tim dang la na grai yak mat na re hpe mung myit dum ga law.
- July 27, 2012 at 2:28 PM
- Anonymous said...
-
an hte wun pawng myu tsaw magam hpe gun nga ai nu wa myit su nihpe tsun mayu ai gaw yawng myit rawt ai hte naw madi shadaw nga ai ten lawan tawk hprut di na gasata di la yang grau mai na re ngu kam ai hte ngun jaw dat mayu nngai law na mat yang nkau myi na myit hta chye ndai majan wa myi gaw prat tup rai sai law hpa shai ai lam myi nnga ai nga na myit yup mat ai hte madi shadaw ai lam hta myit shang sha ai lam nnga mat na hpe shingran mu nngai law myit rawt ai ten hte myit yup mat ai ten bung li galaw ai lam gaw grai shai ai re lam hpe tsun mayu nngai law ............
- July 28, 2012 at 4:22 PM


text:
Dear Hugawng BlogSpot,
Yahte August 3, 2014 hta galaw ai Kachin Baptist Churches, USA ( KBC-USA), Kachin Baptist Convention (KBC-Myanmar) hte Kachin American Baptist Association (KABA) ni a zuphpawng ka matsing ginchyup the myit hkrum chye na da ai lam hpe shalai dat nngai.
Bai dai zuphpawng hpe lapran shang nna
woi jahkrum lajang ya ai American Baptist Churches (ABC) amu madu kaba a numhtet laika hpe mung English the Jinghpaw hku gale nna shagun dat nngai.
Chyeju the Hugawng Blog Spot kaw mara ya na matu garum hpyi lajin dat nngai.
Hkungga let,
Muna-Kyithkai Lit Hkam
KABA
--------------------
ABC amu madu a numhtet ga ........
Hkristu a magam hta, lahkawng maga gaw tinang a Jinghpaw Wunpawng hkringhtawng hpe tsawra nna Myen mung kaw nga ai
Jinghpaw Wunpawng Hkalup Hpung Ginjaw hte rau amu galaw nna garum shingtau mayu ai myit rawng nga ai ngu ai hpe mung dum ga.
Lahkawng mga gaw American Hkalup Hpung ni hpe mung shagrau hkungga nna anhte hte rau sha tatut magam gun taw nga ai ngu ai hpe mung dum ga.
Shada da shagrau shaa ai hte myit n hkrum ai lam hpe koi yen mai nga ai.
Nanhte a lapran ndai kaw myit n hkrum nna garan ginhka ai lam gaw Myen mung de du hkra chyam bra nna dai kaw mung
garan ginghka ai lam byin wa na re hpe mung dum let sadi mu.
--------------------------------
read more+++
3 Attachments
Click on link
Preview attachment ABC amu madu a numhtet ga 08.03.2014.pdf
PDF ,,
ABC amu madu a numhtet ga 08.03.2014.pdf ,,
Preview attachment ABC General Secretry's letter to Kachin churches in America 6.21.2014.pdf
PDF ,,
Click on link
ABC General Secretry's letter to Kachin churches in America 6.21.2014.pdf
Click on link
Preview attachment KBC, KABA zuphpawng summary and memorandum 08.03.2014.pdf
PDF ,,,
KBC, KABA zuphpawng summary and memorandum 08.03.2014.pdf


text:
1 comments:
- shaman said...
-
kio mungmasa ningbaw ni, ndai ten hta kia hpyendap hte hpyen masa lam hta mungmasa jumda ai lam nmai nga ai. mungmasa shaga na ten laiwa sai 17 ning hta mung masa lam galaw ai nawng dang ai re majaw kio mung masa lam gaw htum mat sai. hpyen aten re ai majaw hpyen dap hpe galawra ai hpyen ladat ni hta mung masa la ni para lawm ai baw tsep kawp nmai nga ai. tinang a shara diju hpe tat kaw hkra chye galaw ai kio mungmasa ningbaw ni mung masa lam nkung ai re adan sha rai nga ai .kia hpe shagrau nga ga
- January 28, 2013 at 2:32 AM


text:
时间:2016-11-24 11:34:14 来源:《文蚌》1983年1-2期
Saphkung hka-nu
Tulum Tsin-yu
Oh-Hka-nu!
Shingkang dik ai hka-nu!
Abum lamun gala in lai yu wa,
Sinwa wunmong latsa shingkra kau da nna,
Hkap shingdang n lu ai gaba hpungtun hte,
Ndut ndang nhkring nsa,
Lui gumtong nga ai Saphkung hka-nu.
Ngai Wunpong dung gashu,
Zangbau dung matu,
Daini nang ko sa du,
Nang a sat sa lahkam hpe yu,
Ngai a salum tingnyang hta mung hpunla htau gadu.
Mahkret pongting hte she hkungga jo yu na in nga,
Je ngon mahku sho in kungdon no yu na in nga ai oi.
Amoi dodap dung salang ni jahta ai hpe na:
“Majoi yan shing-ra ga e npot,
Tibyet mungdo in rot ai Saphkung hka,
Ndai ginding aga nga ko in nga,
Shinggyim masha pra ko in pra.
Awa n-gon du magam e nan,
Shingteng amying shamying,
Noi gong magyep shading.
Hkritung ko in hpri gang amyit myit,
Hkriwang ko in ruyak lamang hpe n hkit.
Share hkringhtong shachyo,
Ginding ga dup labau dagro.
Mungkan ntsa galang pra,
Manang a npu gata to na n ra.
Madu a tsam marai hte,
Aja sup ai galu rumong wo,
Pyo ngon naura hpo na nga.”
Oh-She rai le, she rai le!
Wa kon salang ni majoi n jahta,
Labau a chyum buk hta nan sakse madun nga.
Nang ndai mungkan hta nnan sa hkrat nga,
Asak sumrai no kya hkalung ai ten hta,
Matse gumshem ai lunghkrung lungbyen ni,
Nang hpe nbat sumdo gata hta ga-up sat na mo,
Ru sai lamun dan na zai nyan do,
Asi asat,
Zing-ri zing-rat...
Nang a hkom sa hkrun lam hta,
Hti ndang tsun nma ai,
Nhkun n-gam lunghkrung lungbra ni pat shingdang nga.
Raitim, raitim,
Nang hpe gadai shamyit kau lu ma?
Nang hpe hkap htang madi ton lu ai gadai re ta?
N nga ai, n nga ai, teng teng n nga ai.
Shoi hpa tsin-yam gata,
Nang myit htum gong run ai lam n nga,
Share atsam hte wa watik nna da-kan shaja.
Gaji hka shi sha rai tim,
Nni nkri, gasat manga,
Lahkam hte lahkam, lahkam hte lahkam,
Adot anyin shong de htu sit sa wa,
Myit ai bandung matu n dim,
Shakut hpungtun ding nong n sim.
Ong badang hte arong satang,
Galoi raitim share shagan ai wa a matu,
Tsom nsam sup ai htoi san mungkan go,
Ningsin hpe gasat manga kau lu ai chyu lu madu.
Nang nni nkri shaja ai hte maren,
Lamun deng mang tsan ai Majoi yan shing-ra ga nna,
Ndai mungdan a sinna dingda maga du yu wa,
Nang ran dat ai ginru ginsa, sai shan matu ni,
Tarung tawang karing kachying nhkap nchyap re ai krung sinwa lapran nna,
Mada n dap sat sa n hkap ai panglai de chyam bra mat wa.
Nang, laning hte laning, lani hte lani,
Manang zon galu gaba,
N-gun grau ja, mangan mung grau nga.
Shinggyim masha yong a man e,
“Ngai mung gaba hka-nu langai rai nngai.” nga nna,
Myiman pa pa hte shingteng amying shakra.
Nang hpe zing-ri ai ni,
Nang hpe shamyit mayu ai ni,
Nang a man e hkrit gari let mau mahka.
Oh-Hkungga ai hka-nu!
Tsora ai hka-nu!
Nang a hpungtang nsen abum sumshi du in gara ahtu,
Nang a amying satang,
Gum gom mu sang zon lamu ganghkau ting gadu.
Ngai Wunpong dung gashu mung,
Nang a share alen la,
Krowang hpa-ji hta nna,
Hkrun lam wo nhtu shading,
Ndup sumdu mazing na ni ai.


text:
April 11, 2014 at 11:09 PM
April 11, 2014 ya shani 7:00Pm ten ram hta KIA Masat (3) Dap Ba Dap Dung (27) ginra U Lang Pa Ginwang Rung hte Up Hkang rung hpe masa nau n’tsawm wa sai majaw tinang maga na wan nat kau da sai lam shiga na chye lu ai. Myen asuya dap ni matu manoi htim gasat nga dingyang the tinang KIA maga na mung dang di lu ai made ninghkap shingle gasat nga ai lam na chye lu ai.
April 11, 2014 at 11:04 PM
April 11, 2014 ya shani 1:30Pm ten ram hta Manmaw kaw na lai lung wa ai myen asuya dap D-K-Ts-(21) kata na hpyen hpung n-gun (100) ram gaw hpyen modo (6) hte Loi Je makau Yaw Yung de du shang wa sai lam shiga na chye lu ai. Ndai Yaw Yung gaw Mai Ja Yang the mung nau ntsan ai shara re lam mung matut na chye lu ai.
April 10, 2014 ya shani KIA Masat (3) Dap Ba Dap Dung (27) ginra Hka Pra kaw gasat poi byin ai myen asuya dap Hk-M-Y-(601,522) pawng hpawn hpyen hpung ni Han Htet mare htumpa kaw du nga sai lam shiga na chye lu ai.
April 11, 2014 ya shani 2:00Pm ten ram hta KIA Masat (3) Dap Ba Dap Dung (12) ginra Shwi Gu dap na Hk-L-Y-(56) ni hpyen modo (3) hta n-gun hpring hpring htaw nna KIA Dap Dung (27) de lung wa sai lam shiga na chye lu ai.
April 11, 2014 at 11:01 PM
April 11, 2014 ya shani 7:20Am ten ram hta KIA Masat (3) Dap Ba Dap Dung (27) ginra Hka Hkye lahta Hka Pra Bum kaw myen dap Hk-L-Y-(96,88,68) hte Hk-M-Y-(522) pawng hpawn hpyen hpung n-gun (200) grupyin hte tinang KIA hpyen hpung ni laja lan agsat poi byin ai lam shiga na chye lu ai.
Ndai gasat poi hta myen asuya tai hpyen maga na yawm htum marai (10) ram si hkala machyi hkrum mat nna tinang KIA maga na marai (2) hkala hkrum ai lam na chye lu ai.
April 11, 2014 at 10:59 PM
April 11, 2014 ya shani KIA Masat (3) Dap Ba Dap Dung (27) ginra Hka Hkye hpyen yen dabang na mung masha ni Miwa hkran de hprawng bang wa ai hpe Miwa Asuya ni n-gu hte malu masha hpan hkum garan jaw ai lam shiga na chye lu ai.
April 11, 2014 ya shani KIA Masat (3) Dap Ba Dap Dung (27) ginra Lagat Yang hpyen yen dabang na mung shawa ni Man wing KBC hte RCM Nawku jawng lahkawng de hprawng bang wa ai hpe seng ang ai Nawku Hpung Ningbaw ni hte hpung masha ni gabu gara hkap tau shara madun la ai lam shiga na chye lu ai, dai shara (2) kaw nshang mat ai majaw KBC Nawku hpung masha ni hpyen yen masha nkau hpe modo (2) hte bai sa htaw la sai lam shiga matut na chye lu ai.
Ya ten Miwa mung jarit hte Man Wing Mare ni hta hpyen yen masha ni grai bai jat wa sai majaw garum nigtum ra ahkyak nga ai lam na chye lu ai.
April 11, 2014 at 10:52 PM
April 11, 2014 ya shani 9:00Am ten ram hta KIA Masat (3) Dap Ba Dap Dung (27) ginra Lauban Roi tawng a Noi Kret sun kaw myen asuya tai hpyen dap Hk-L-Y-(69,88) n-gun (200) grupyin hpung ni wa htim gap ai lam na chye lu ai.
April 11, 2014 at 10:52 PM
April 11, 2014 ya shani 8:30Am ten ram hta KIA Masat (3) Dap Ba Dap Dung (27) ginra Mau Swi Awng Lawt Yang mare de dung (12) ni hpyen garum na matu hpyen hpung garan nna lung wa ai hpe myen asuya dap Hk-L-Y-(68) hte Hk-M-Y-(522) pawng hpawn dap ni n-gun (150) grupyin hkap gasat ai majaw gasat poi laja lana byin ai lam na chye lu ai.
Ndai gasat poi hta myen hpyen asuya dap maga na yawm htum marai (7) daram hkala nna marai (4) ram hkrat sum ai lam na chye lu ai.
April 11, 2014 at 10:47 PM
April 11, 2014 ya shani 8:00Am ten ram hta KIA Masat (3) Dap Ba Dap Dung (27) ginra Bang Hkam Pa Ginwang Daw kata na Saw Yang Bang ngu ai shara de Myen Dap Nu (88) ni du shang wa ai majaw tinang KIA hpyen hpung ni hte laja lana gasat poi byin ai lam shiga na chye lu ai.
Ndai gasat poi hta myen asuya maga na si hka shiga tup hkrak nchye lu shi tim, si hkala machyi hkrum ai lam law ai hpe na chye lu ai.


text:
March (26) bat Langai
N'law la ai rai tim n'dai garum gumhpraw hpe gaw ( ACF) Aero Christian Fellowship Myanmar, hpung masha ni nan lit la let, grau na yak hkak jam jau nga ai tsinyam dabang ni de ading taw jaw garum mat wa na re lam matut na chye lu ga ai.
Ja gumhpraw hte n'lu garum la ai ten ni hta rai tim ( ACF) Aero Christian Fellowship Myanmar, hpung masha ni gaw tut nawng e Akyu hpyi ai hte garum shingtau nga ai hte du na ra ai ten ni hta mung dang di dang dep ai n'gun a tsam hte matut garum mat wa na re lam shiga na lu ai.


text:
လက္ပေတာင္းေတာင္ အၾကမ္းဖက္မွဳအေပၚ ေကအုိင္အုိအစုိးရ၏ ထုတ္ျပန္ခ်က္
Labels: N Dau Laika
1 comments:
- christopher said...
-
MYEN sa wa ni a mang hkang hpe re - n shang lawm shi yang tinang KIA dap kata kaw jet ai myu tsaw myit hte woi awn chye ai masin salum rawng hkra naw shakut mu ngu tsun mayu ai.Maigan du WP myu sha ni gaw AW!!!!MYU TSAW SHANGLAWT ni ngu nna shakawn she shakawn,shawng lam majan pa de sa ai ai hte seng nna rap ra ai tsaw ra myit (ta ra) nnga ai nga shiga na lu ai..60 ning jan sai Myen a dip sha hkrum wa ai jet ai tsaw ra myik hte HPUNG LAM gin hka ai lam ni gaw ya prat nmai nga sai.tsun ga nga yang ngut na nre ,,dum mu oi oi ...
- December 4, 2012 at 6:24 PM


text:
4 comments:
- shanglawt said...
-
Ji Dwi ngwi pyaw hkam kaja nga u ga.
- May 1, 2012 at 5:08 PM
- Mau Jin mau Jin said...
-
Kk kasang shaman ya u ga
- May 1, 2012 at 6:06 PM
- gunlahpai said...
-
KK kaw na ngwi pyaw Hkam kaja lam tut nawmg Lu la nga u ga.
- May 1, 2012 at 9:37 PM
- danleng said...
-
Duwa Maran Zau Awng hpe grai sha kawn ai. Jinghpraw kasa hpe mung chyeju dum ai. Anhte PA de nga ai WP myu sha ni mung shiga hti akyu hpyi.. shiga hti akyu hpyi.. mung masa lam jahta, ja gumhpraw hku mung garum rai nna shakut lawm rai nga ga ai lam Duwa hpe n-gun jat shiga shana dat nngai. Buga de nga ai WP myu sha ni hpe mung hpa myi byin tim Karai kasang hte rau re ngu ai makam masham myit kaba hte hkawm sa nga ga ngu tsun sha na mayu ai re.
- May 2, 2012 at 9:48 AM


text:
Chyurum Wunpawng sha ni yawng (hkum ting dek) hpe tsun dan mayu ai.Du na ra ai April shata hta myen asuya hku nna wahkrang dantawk ra lata poi lamang (selection) gaw annau ni hte hpa n seng ai.NYAU CHYANG, NYAU HPRAW lata na matu Annau ni ahkyak n-re.
Hkyi kun? Panau kun? Nyau hpraw kun? Nyau chyang kun? ngu nna ra lata shang lawm na lam nnga ai. Annau ni hkum ting dek hta ahkyak dik ai gaw,
(1) Ti nang(ngai) gaw hpa baw re?
(2) Ti nang (ngai) gaw gara kaw du, gara kaw tsap taw nga ai?
(3) Ti nang(ngai) gaw gara de naw matut sa ra nga nngai?
N-dai hpan masum(3) hpe annau ni yawng ma hkra chye na hkamla ra na re. N-dai hpan masum(3) hpe Annau ni n-chye na, n-chye hkamla yang gaw Amyu matmat na. Mungdan mung matmat na.Htunghking Laili laika hte ginru ginsa labau ni yawng ma hkra mat mat na.
(1) Ti nang ( ngai ) gaw hpa baw re? ngu ai hpe chye na hkamla ra nga ga ai.Annau ni hpe Hpanwa Ningsang Chyewa Ningchyang gaw Shanglawt ai Amyu kaba langai byin wa na matu jinat matse labye e uphkang ai lata kaw na Madu Yesu hte hkye mawai shawla sai shanglawt ai Amyu re ngu ai hpe dumhprang chye ra nga ga ai.Shanglawt ai Amyu re.
(2) Ti nang (ngai) gaw gara kaw du, gara kaw tsap taw nga ai? hpe mung chye na hkamla ra nga ga ai.N-dai hpe n-chye na ai annau ni a kahpu kanau n kau mi gaw hkyi re,panau re hpe n chye ginghka ai matsat shabat myen gumshem gunma a lakung lakap tai lagaw lata tai nna hpyen wa maga tsap lawm taw nga ai majaw Annau ni a Myu hte Mungdan Shanglawt hkrunlam hta ram ram dingbai ding na jaw taw nga ai majaw grai yawn nngai. Raitim Annau ni shada mara raw ya chyalu re. Hpang n-hkrat ai ya jang bai gayin wa marit.
(3) Ti nang (ngai) gaw gara de naw matut sa ra nga nngai? Ngu ai ndai ga san? hpe chyena hkamla ai lam nnga yang gaw Annau ni Asak
hkrung nga ninglen si taw nga ai hte bung na re.Annau ni Shanglawt ai Amyu rai nga ga ninglen Shanglawt rai n-lu shi nga ga ai re hpe galoi mung dum ga.Annau ni teng tup lu du ra ai Pandung shadaw (Shanglawt) rai n-lu shi nga ga ai.Annau ni Shanglawt lu na matu gaw Annau ni hkum ting dek hta lit nga ai hte maren Annau ni sha shakut la ra na re. Kadai hpe mung nmai kam ai.
# Dai majaw Nyau Chyang Ting tsing Asuya tsun ai ga hpe hkum kam.
# Nyau Hpraw Awng San kaw tsun ai ga hpe mung kam tim hkum hkap la.
N-dai Nyau Hpraw yen Nyau Chyang gaw Annau ni hpe mahkyit amya shamawng kau hkyem ai re. Dai majaw Annau ni a matu gaw n-dai NYAU HPRAW NYAU CHYANG AHKYAK N-RE.
Tsun mayu ai lachyum gaw Anhte Jinghpaw Wunpawng Myu sha ni (Shanglawt Ai Myu, Karai Kasang hkye la ai Amyu) hta Democracy ahkaw ahkang, shinggyim ahkaw ahkang mung kalang ta lawm chyalu, lu tawn sai ni rai ga ai. Ya hkyak hkyak nan Democracy ra rawng ahkyak taw nga ai gaw shanhte Madu Yesu (Karai Kasang) hpe rai n-lu la shi ai Myen Asuya ni kaw she re. Shanhte uphkang nga ai Asuya ni nan Madu Yesu (Karai Kasang) hpe n-lu la shi ai a majaw jet ai Democracy mung lu na n-re. Masu ai democracy rai chyalu sha re. Daini Mungkan kaw Democacy hpyi (tsop) hpun sumli tawn ai Mungdan grai law ai.
Dai majaw myen Asuya (satan) uphkang ai kata kaw nga nga dingsa Annau ni lu tawn sai Democracy galoi mung jailang lu na n-re. Tsaw ra ai chyurum Wunpawng Sha ni yawng lahkrip ra ra hte Jinghpaw Wunpawng Mungdan (Kachin Land) hpe myen hpyen Asuya a uphkang ai kaw na tsepkawp lu la hkra gasat sa wa ga.
Sau Nan Du
Sweden


text:
时间:2016-12-31 10:56:35 来源:德宏团结报
Amoi mungkan nnan lat ginding aga ningnan pan wa yang, Magyit gaji hpan yang lan da ai go, shinggyim masha go n si na hku hpan da ai da, rai yang shinggyim masha go, Nji jan ningsang anhte shinggyim masha ni lat wa pat wa na matu ninghtoi lagam madat, ningsin masat ai hpe n chye nna nji jan ningsang si sai nga nna jan ga bunghko pa ma ai da.
Amoi Magyit gaji lan, kumdai htong wa yang hpan yang, lamu de lamu sin na nga, aga de aga rin na shinggyim mashang gaang masha lan da sai da. Rai yang, dai ten hta ningsin hte ninghtoi wa n masat yang, shinggyim go wa n ring, htoi yang htoi ai hprang, sin yang sin ai yang, shinggyim masha ni nga sat nga sa wa n chye ma ai da, shinggyim go wa n ring ai da. Shaloi Jan wa Ningsa Tang go ningsin hte ninghtoi wa masat ya, shani go htoi san ai ninghtoi nga, shana go ningsin pra rai shinggyim masha ni ningsin ninghtoi chye masat nna shinggyim masha gaang ama ni wa pat wa , gaang ga wa dai rai ring wa sai da.
Shingrai shingra gaang ni wa dai rai pat nga, lat nga rai yang, shingra gaang ni wa go Nji jan ningsang ningsin ninghtoi masat madat nna shana de du wa yang, sinna shagong bang ningsin chyip, shinggyim masha ni hkring sa la, hpang jahpot sinpro hkong de nna bai pru wa ninghtoi ngu ai nga dingsa ajan lum shinggyim ago wa ring chying wa rai nga nga ma yang, Shingra gaang ni wa go, shana de sinna shong bang nji jan ningsang si sai, jan ga de asi apoi lung bunghko gun ra sai nga, nnyeng nbong hpe ningwam bunghkrong e gabong jahkut shakrai la nna makai dabyen , wa lai lap sihtu, numji kaku ni wa htu la, u di shadu yan matep la rai, shat gada da, nnyeng dabyen byen, yam tau yambu hta ntsing atsa malum, maihtong dinghkru do rai, bunghko wa bon nna gaang ama yan hpe hto nji jan ningsang si sai, jan ga de bunghko no wa du masu ngu shangun dat yangsai da. Gaang ama yan wa go, shingra gaang en rot kumdai htong wa yang ngin htot gaang sumri gumgu, shata magum gaiwang ga e myet nj jan ningsang ko wa da, nji jan ningsang ya gaang ama yan hpa nga nna pru ngu hkap san yang, Nji e, shingra gaang ni nji nang si sai nga lapu sa bunghko wa pa shangun ai lo ngu sai sda. Shaloi nji jan ningsang wa go, Gaang ama yan e nji go n nsi ai, nanhte shingra gaang ni pat wa, lat wa na matu ningsin ninghtoi lagam masat ai she re, le gaang ga lau lai wa mu, nji jan ningsang nsi ai nanhte gaang ni lat wa pat wa na matu she galo ai ngu wa tsun dat masu ngu nhtang kau dat yang, Gaang ama yan wa go shata makum en rot ajan gaiwang en htot, gang rumri gumgu, shingra gaang ge e myet, apyeng numshang htep gaang ga wa du, gaang ni sumtu gamung wa bai san, gaang ma yan , nji jan ningsang nsi ai da, anhte gaang ni lat wa na matu pat wa na matu ningsin ninghtoi lagam masat madat ai she re da nga. Jahpot ninghkong ajan go sinpro hkong de nna bai pru, shingra gaang ni wa num, shana de ninghkong ajan du ninghkong ja jan go sinna hkong e bang mat wa ningsin bai sin, gaang ni wa go nji n si ai nga n teng ai, nji jan ningsang si sai ajan ga hte lahpu she sa, ajan bunghko she pa mu nga, gaang ama yan hpe nnyeng nbong gabong nna bunghko wa lon gaang ama yan hpe ajan ga asi poi bai sa shangun masai da, rai yang, gaang ama yan shingra gaang nna rot apyeng numshang nna htot, ajan shata makum gaiwang ga e nyem nji jan ningsang sumtu gamung bai hkap san, nji jan nang si in she si ai nga an hpe gang lahpu hpu, shata bunghkong sa shangun ma ai ngu yang, nji jan ningsang go nji nsi ai, le le lau she yu wa mu, nji go nanhte gaang ni pat na lat na matu ningsin ninghtoi lagam madat ai she re, ngu.
Gaang ama yan wa go shata makum gai wa ga nna rot, gaang sumri gumgu, apyeng numshang e myet, shingra gaang ga e htep, gaang ni sumtu gamung bai san, nji jan ningsang nsi ai, nanhte gaang ga pat na she lan ai hpan ai, le le lau she yu wa mu ngu, gaang ama yan shingra gaang ga wa bai lai du, sumtu gamung hkap san, nji jan ningsang nsi ai, nanhte gaang ni lat na pat na lam ninghtoi lagam galo ai she re nga masai da.


text:
Dai rai yang, ngai ra ai lam, nang ra ai lam hte shi ra ai lam ni gaw, n bung hkat shajang nga ai. Moi na salang ga hta pyi, marai masum myit hkrum yang panglai nawng pyi htawk dang ai, nga nna tsun da ai. Daini du hkra gaw, marai masum myit hkrum nna htawk jahkyet kau ai panglai mi garai n mu hkrup yu ga ai. Dai re majaw anhte masum myit hkrum na hpe shakut yang, moi na salang ga malai hpa "Si ai wa hpe hkrap let htet ai" ngu ai baw mi hkoi n rai wa nga ga ta?
Tsun lai wa sai marai masum a lam hpe, atai hku sha rai yang, "ngai, nang, shi" ngu tsun lang nga ai rai tim, law law hku rai jang, "anhte, nanhte, shanhte" ngu nna tsun ai gaw, shinggyim amyu yawng tsun shaga lang ai masa rai nga ai. Rai tim, Jinghpaw ga si lachyum ni hpe sawk dat yang, kaga kadai hta mung n rawng ai mauhpa laklai ai ga si langai bai mu hkrup ai. Dai gaw "Run Hkum Masa" (Dualism) rai nhtawm, "an, nan, shan" ngu ai marai lahkawng hte sha seng ai ga si rai nga ai. Dai majaw, marai masum myit hkrum na yak jang, marai lahkawng sha laksan hku kahkyin gumdin ra sai lam hpe shaleng ya nga ai.
Dai rai yang hpa lam hta wa, ra hte marit n bung hkat nga ga ta? Jinghpaw Wunpawng mungshawa zaw nawng ni ra ai gaw "AWMDAWM" rai nga ai. KIO/KIA ni tsun shaga dara shakut bu nga ai gaw "PANGLUNG" rai nga sai. Sa-wa dangkang Myen si gwi chyang ni shadap dan ai mahtang gaw "Nhkyau" rai malu ai. Dai hku nga jang, "Awmdawm + Panglung + Nhkyau = 000" hpa baw mahtai pru wa lu na ta? Ya na zawn Myen gwi chyang ni e "Mawk!" ngu ladawn jaw na hpe sha ala nga yang, shaning 64 ning mi naw kahtap jat tim; shaning 100 ning mi shakut jat tim, kaman sha rai na re. Shanhte jaw ya na hpe n la nga saga. anhte lu da chyalu hpe hparan lajang la saga.
Marai masum pawng yang awng dang ai ngu ai gaw, maumwi she re. "An" lahkawng run run rai yang ram la sai. Mungshawa gaw "gainu gaisang", KIO gaw "gaiwa salang" htuk dik sai. "Shi" hpe gaw jahka kau saga. Lashi labai kyem yang, manghkang law la ai. Gau shabawn kau saga.
KIO gaw Panglung kade mi tsun tim, daini Sa-wa dangkang Myen si gwi chyang ni gaw, 2008 Constitution hte mahkam kaba shachyen taw nga ai sha re. 2008 Constitution maiwang hta n shang ai hpe gaw, nhkyau hte mahkai maret nna 2008 Constitution kata de hkwi bang shakut tik tik di nga ai lam re. Lai sai January 18-19 hta Shweli e hpawng ai lam azin ayang hpe, Myen mung na Monitor Journal ni hta bat shagu matut manoi azin ayang rawng nga ai. Shanhte tsun mat wa ai ga nsen manawng mahkra gaw, lai wa sai 64 ning de tsep kawp n kayin mada sai. 2008 Constitution a kata de gau jashawn tik tik rai nga ma ai. KIO ningbaw ni wa, hpa rai me, si ai wa hpe hkrap let htet taw nga ai rai kun?
Mungkan ting hta nga chyam nga bra taw nga ai Jinghpaw Wunpawng myu sha zaw nawng ni yawng gaw, "AWMDAWM" hta lai nna kaga n kazik sai. Myen a maiwang de gaw bai n shang kam sai. Ram la sai. Mala la shari sharat nan rai saga ai. Jum hte sha mi sha sha, jap htu hte sha mi sha sha, tinang a nta, tinang a buga, tinang a mungdan, tinang a shadip jahpang, tinang a amyu, tinang a htunghking, tinang a makam masham, tinang a kanu kawa, tinang a kahpu kanau, tinang a sai daw sai chyen, tinang a ningbaw ningla, tinang a Asuya ngu ai ni hte rau, myit pyaw myit htep rai nna jawm shakut shaja mat wa yang, anhte ni rawt galu kaba wa na chyalu sha rai ga ai. Myen sa-wa ni zingri dip sha ai hpe gaw, gara hku mung matut nna n hkam sha lu saga ai. Myen ngu ai gaw Satan kaba Lusifa nan she rai nga ai. Jinghpaw Wunpawng sha ni ndai lang gaw, Awmdawm hpe abrut nan abrut di la saga law........
Kapdup Lungsha
22/2/2012


text:
Masha ni ningsen hta grau lawan ai, ninghtoi na grau lawan ai jak shagan n'bungli ni hte gyin shalat shingjawng nga sai ten annau ni gaw madu lagaw hkang shara ai hpe madat, madu shaga ai hpuntang mahku n'sen hpe madat nna shawng de dasang n'gun hte sit yu tim n'lung chyinghka kaba hte htu pat ai hkrum ai. N'dai zawn re myu kaba madin kaw n'na kaning re n'sen hpe madat nna annau ni htu malawng hkindit pru ra nga ga ai kun?
Mungkan a majan shiga n'sen, duhkra ladaw, n'sen, hpaji hparat n'sen, hku hpyen, wan hpyen, n'bung laru hpyen, n'nang nawn hpyen, liwaw ana ahkya hpyen, ni hpe ja ja madat shingram yu nna, kaning re n'sen hpe grau madat hpaji la nna annau ni a pandung de kara hku lawan ai hku mai du lu na ngu ai hpe sung sung myit shachyaw dinglun yu ra sai. Myen a masu magaw n'kaja ai hpe sha tsun chyai, jahta chyai nna n'mai ngut sai, grau nna gaw n'dai zawn re matse labye hpe kara hpunggaw kaw, yi sa lam e kun hka sa lam e kun shakre kau lu na hpe she tau hkrau nna, ten la nna, myit sawn hpaji jaw ai uhpng langai hpe hpaw ninghtan nna annau ni a lamu ga hta shang kabye jung tawn ai yawng hpe n'pawt kaw na ru lakyin n'ngam shagrawt gawt kau ra sai.
Dai ni myen mung hta ngoi nga ai n'sen kaba ni.
1-Bawsang rawt malan hpung ni a sinat n'sen.
2-Myen a hka ma aum tawn n'na simsa lam tam ai n'sen.
3-Num bahkang lapran kaw na Rapdaw lung ai n'sen.
4-Arahkaing myu lakung, makam garan ginhka ai n'sen.
5-Maisau pa hpe yu n'na tara jeyang ai n'sen.
6-Matsan masha ni a madai ai n'sen.
7-Ana zinli a makret hkrum ai n'sen.
8-Lamu ga zing madu ai n'sen.
9-Hpaji myi pat hkrum ai n'sen.
10-Hka ka-up n'sen.
11-Ten galu shaning galu anhte bawsang ni hte majan n'sen ngoi ai gaw ahkyak la nna madat maram ra dik ai n'sen kaba ni rai nga ai. Anhte shinggyin masha ni a matu tsang ra dik ai n'sen kaba langai mi gaw shaning grai na ai kaw na laning hte laning, lani hte lani grau tsang ra ai n'sen kaba byin pru nga ai, mahku n'sen yet sha ngoi ai kaw nna lani hte lani grau grau ja ja mahku n sen kaba wa nga ai gaw {mungkan a duhkra ladaw} galai shai wa ai lam rai nga ai. Mungkan gaw laning hte laning lani hte lani grau kahtet wa nga ai ngu ai hpe anhte law malawng gaw malap mali ahkyak nla ai nga kau ga ai. N'hprang hpaji ninghkring ni gaw lai wa sai ten kaw n'na sadi jaw shadum wa sai re.
1-Mungkan laning hte laning grau kahtet wa ai jaw, duhkra ladaw katsi kahtet kalai shai wa ai. Lamu marang, jan ja kahtet shadang shai wa ai. Dai ni hkyen bum ni byawng wa ai. Mungdan n'kau mi hta marang ladu lai htu ai jaw hkai n'mai hkauna sun ni hten mat ai, mare law law hka lup mat ai. Mare kahtawng htinggaw law law hten mat ai. N'kau mungdan ni panglai kata de lup mat ai, lamu ga law law hka ka-up hkrum ai jaw sum mat ai.
2-Ladu lai kahtet ai jaw hkai n'mai hkaili ni hten mat ai, n'mai hkai sha mat ai, lu hka n'lu ai manghkang, ali awaw machyi makaw law wa ai manghkang, masha urum wa ai. Malu masha manu lung wa ai, hku kaba ni byin hkrum hkra nga sai gaw shaning hku rai wa sai re.
3-Duhkra ladaw katsi kahtet kalai shai wa ai jaw hpaga yumga hkrat sum wa ai, dusat ni malu masha kye wa ai jaw, dusat urum hte dusat ana law wa ai. Hkai n'mai, shan manu lung wa ai hte wan jahpun jak jahpu lung ai. N'dai mabyin ni yawng gaw anhte shinggyin masha ni yawng kaw ahtu hkra chyalu rai nga ai. Magwi lasi yang uloi daram nga ai hte maren mungdan kaba ni hta gumhpraw mang hkang, malu masha manghkang ni byin hkrum hkra ai zawn anhte matsan ai mungdan ni gaw grau hkrum sha hkam sha chyalu rai nga ai.
Dai ni duhkra ladaw hpe yu nna annau ni a hpyen masa mung masa lam hpe mung ahkyak langai hku chye jai lang ra sai. Myen mung e mare kaba lamu ga ginwang hku hka ka-up sha hkrum nga sai hte hkauna yi sun hkai n'mai ni eka sen kaba hku sum mat sai re. Dai ni hpe sawn maram yu nna annau ni a hpyen zai ladat hte mung masa masing hpe lawan ai hku jashai shamawt sa ra sai ngu mu ai. Mau mwi dingsa hpe madat chyai hkai chyai nga na malai tau hkrau n'na myen a shawng de shamu shamawt nga ai hpe lawan dandi kau chye ra sai. Duhkra ladaw a jaw byin chye ai, Hku hpyen, Wan hpyen, N'nang nawn hpyen, N'bung laru hpyen, Ana ahkya hpyen, majan hpyen gaw du nyi magang nga sai re.
Dai ni annau ni hte bawsang ni a madu lamu ga hta tawt lai shang kabye adip arip sat nat roi rip mya jahten sha nga ai hta n'ga, sing gu krin byin hkra dasang gasat ai ni hpe tara ai hte hkap ningla gasat ai. Madu lamu ga madu hkum hpe makawp maga la ai, madu ahkaw ahkang a matu ninghkap gasat ai hpe gaw kasu kabrawng hpung nga marawn ai. Myen ni nan myu shamyit ai hku tara n'lang kam mara zingri roi rip ai, mare nat myalu myasha, num ma roi ai hpe gaw simsa lam tam ai n'sen re ngu masat madat maram lu na kun?
Myen nan sinat mahku n'sen shapru ai, mara kata sat zingri ai hpe asuya n'sen ngu na kun? Sing gu krin byin hkra myalu myasha chye nga ai hpe Democracy ahkaw ahkang ra ai n'sen ngu na kun? Shani shana sinat mahku shangoi nga ai ni hpe simsa lam ra ai, simsa mayu ga ai ngu mahku n'sen shapraw hkawm wau hkawm ai gwi tam a n'sen hpe simsa ai n'sen ngu na kun?
Galoi mung simsa lam n'sen n'madat ai gwi gwi hte shara ra kaw du hkra myen nyau ai n'sen na hkra htu htim gasat kau ra sai.
Baren Numraw
21/8/2012


text:
Tsawra ai chyu rum wunpawng ,Kachin wun pong,myu sha ni e,
An hte galu kaba law htam wa sai,Mungkan ting chyam wa sai ,lam shagu hta shaman chye ju hte hpring zup wa sai,nga nna Kabu ai ni nga ai zawn ,Maga myi de Kachin hte seng ai wuhpung u hpawng ni grai law wa nna myit ru taw ai ni mung nga ma ai.
Myit su nkau myi gaw yawng langai sha rai na hpe mung ra sharawng ma ai,
Ngai na ning mu gaw
( K ) hpung kade wa myi law tim myit tsang shara nnga ai ngu mu mada ai,Hpamajaw nga yang,Tinang Kachin hte seng ai magam bung li ni hpe seng ang ai shara kaw nna garan galaw ai hku mu mada ai.Kachin a matu Myi ,na ,lagaw lata,lakung lakap tai let shakut nga ai hku sha mu lu nngai,
Democracy mungdan kaba ni hta ,uhpung u hpawng lawlaw hte ,ga baw amyu myu hte mungdan gaw sharawt kalu kaba nga ai gaw nang ngai yawng chye lu nga ai.
Lam langai myi gaw nga ai: Myen hpyen wa a lakung lakap tai,myi ,na tai ,nna Kachin shamat kau na hku woi awn ai ni hpe gaw sadi ra ai,
Lani myi an hte K mying (1) pyi nnga mat wa na sha tsang ra ai,
( K )mying law nna Kachin myu sha ni a lam shakut ai uhpung yawng hpe madi shadaw nngai,
Yaten USA nga Jinghpaw wunpawng myusha nkau myi ndai Uhpung 2 hpe atsawm nchye na ai ajaw myit ru ai ni nga ai lam hpe mu lu nga ai,
Ngai chye na hkap la ai hku nga yang myit ru myit daw na lam hpa nmu nga ai,
Bung li garan galaw ai lam sha rai nga ai
Kachin American Baptist Association (KABA)
KBC USA KABA +++read more click on link++2014+++June shata 21 ya shani e Jacksonville e hpaw hang sai
Ndai gaw USA buga kaw nga taw sai hpung Kachin Baptist ni yawng arau USA kaw daju tawn ,zinlum matut mahkai let Makam hte Kachin a lam galaw shakut sawa ga ngu ai hku chye na ai..
Overseas Kachin Baptist Communities Network+++read more click on link+++
KBCs OKBC+++read more click on link++ya +July 4 zahpawng hpawng nga ai...
Ndai gaw Wunpawng mungdan kaw daju tawn let Mungkan ting na Kachin Baptist ni hte zinlum matut mahkai let Makam hte rau Kachin a lam galaw sawa na u hpung re ngu mu mada ai.
KABA,OKBCs Uhpung hkawng yan rau tagin dun nna rau mai zinlum galaw sa wa mai kaja ai lam mung mu mada ai.
Mungkan shing gyim masha re majaw langai hte langai ra rawng ai lam gaw nga na re,
Kalang lang gaw Dung nna la taw nga ai hta ,shing jawng nna shawng lam de lawan mai du rawt jat ai mung byin chye nga ai.
By FB
Wunpawng Mujut
Wunpawng Mujut mung lama ma gaw galaw yu na kun ngu myit nna
Ga Baw tam yu ai wa...
K hte hpang ai Ga Baw ni gaw ma sai... hpa nan nnga mat sai..
Kachin Alliance lo
Kachin National lo
Kachin Refugee lo
Kachin Baptist lo
Kachin Domocratic lo
Kachin Catholic lo
Kachin US lo
Kachin Australia
Kachin Denmark
Kachin..
Kachin..
Kachin...
hpa nan nnga mat sai...
dai majaw hpa n galaw ai sha
mi na raw nan bai mawng dung mat ni ai...
*ga machyan
Wuhpawng wuhpawng shalaw
Ga Baw shalaw nna
Shada bai n ju n dawng hkat
myit n hkrum hkat
manawn masham hkat
myit nna grai ba ai Kachin (Wunpawng) e....
Ga Baw tam yu ai wa...
K hte hpang ai Ga Baw ni gaw ma sai... hpa nan nnga mat sai..
Kachin Alliance lo
Kachin National lo
Kachin Refugee lo
Kachin Baptist lo
Kachin Domocratic lo
Kachin Catholic lo
Kachin US lo
Kachin Australia
Kachin Denmark
Kachin..
Kachin..
Kachin...
hpa nan nnga mat sai...
dai majaw hpa n galaw ai sha
mi na raw nan bai mawng dung mat ni ai...
*ga machyan
Wuhpawng wuhpawng shalaw
Ga Baw shalaw nna
Shada bai n ju n dawng hkat
myit n hkrum hkat
manawn masham hkat
myit nna grai ba ai Kachin (Wunpawng) e....


text:
MYEN DAWNGHKAWN LANG HTE SENG NNA HPYEI NEM LAIKA
Labels: Maigan Jinghpaw Shiga
21 comments:
- Myujet said...
-
Grai na kabu sai.K.k hku nna lam shagu hta shaman ya u ga
- August 30, 2012 at 5:33 PM
- sammung ramma said...
-
grai gabu sai wp sha ni sat nat nga ai ten yawng myit dum ra sai.tsa dan myen hpe wp sha ni yawng chyawm ning hkap gasat ga yawng.yawng myit hkrum ai hte.
- August 30, 2012 at 6:38 PM
- sammung ramma said...
- This comment has been removed by the author.
- August 30, 2012 at 6:39 PM
- KK a mayam said...
-
Mu chye ai ni , tatut ganawn mazum nga ai ni yawng Myit su wa a lam chye chya Lu rai na re. Hpa n tsang ra ai!! Galaw ging/galaw ra ai anhte Myu sha lam ni, madi shadaw lam ni matut galaw sa wa u! "N-KAJA ai hku Ningmu hte Yu ai wa gaw galoi tim,n- kaja ai hku sha mu na re.!!Myit hkum daw !! KK tut nawg lam woi ya u ga.
- August 30, 2012 at 6:43 PM
- Anonymous said...
-
W.P sha ni shada tsawra myit hpe madung tawn ga..Sgl Ja dan li sanglang dan ai tawngban ai lam hpe ngai hku nna aja awa teng ai madi shadaw nngai..
- August 30, 2012 at 6:51 PM
- KK a mayam said...
-
Galaw ra ai Myu sha lam ni hpe tatut matut galaw sa wa u.Myit su wa hte rau nga ai manaw manang ni,ganawn ga Sai ni , ta tut mu rau galaw yu Sai ni Yawng gaw Myitsu sa
Wa a Myit masa lam, woi galaw sa nga ai lam/ ladat ni hpe mu chye chyalu rai na re.
"N KAJA ai myi jut,ningmu hte yu yang, N KAJA ai hku sha mu na re.!!Myit San Seng let kaja ai magam bung Li hpe galaw nga Sai re majaw, KK a chye ju tut nawng Lu la na ra ai.SHAKUT U.!!!!
- August 30, 2012 at 7:00 PM
- Anonymous said...
-
Slg. Ja Dan Li ndai hku tawngban ai grai hkrak sai ngu mu nngai. Shut ai wa mi nrai tim masha law law shut ai ngu mu jang gaw myit yu hpa re ngu ngai jau jau kawn tsun sai. Raitim hpang nhkrat shi ai. WP ni yawng chyena chyalu rai na masai.God bless you.
Wunpawng Brang
- August 30, 2012 at 7:09 PM
- Anonymous said...
-
Myit ndaw ga yaw
- August 30, 2012 at 7:11 PM
- Anonymous said...
-
Myit ndaw ga yaw,
- August 30, 2012 at 7:23 PM
- Wunpawng Myitrum said...
-
Anhte ni yawng computer shawng kaw dung nna manang ni galaw sa wa ai ten hta shut shai ai lam nga yang mara shagun na matu gaw grai loi nga ai. Tatut galaw yang she amyu byin wa ai lam hpe mung myit dum ga. Tatut galaw yang shut shai ai lam ni mung nga wa na re. Ting nang nshut tim masha law law kaw nna shut ai hku mu yang slg. Ja Dan Li zawn yin la gwi ra ai.
Anhte J.W sha ni shda da shut shai ai ni hpe shading sharai la na malai matsa mawa nga ai ga, amyu ting hpe personal attack galaw ai zawn re ai ni gaw amyu kaba myit kaba ladat nre ai sha n ga ting nang hkum ting nang dai madang de shagrit la ai lam rai nga ai. Grau nna gaw J.W amyu ni yawng a matu kaja ai lam nlu ai sha daw hka na lam de grau rai wa na re.
Ya na zawn myitsu hku nna yawng hpe hpyi nem tawngban dat ai lam gaw grai kaja sai. Lam shagu hta KK bau sin lam woi ya nga u ga.
- August 30, 2012 at 7:31 PM
- Anonymous said...
-
Jinghpaw laika hpe jaw hkra ka lang ga. Ndai mung mara shagun ai nre, yawng ni tsun ai hte maren hpaji jaw ai re.
- August 30, 2012 at 8:34 PM
- Anonymous said...
-
Learning from mistake enriching you knowledge. Don't annoy with the comments.
- August 30, 2012 at 8:46 PM
- Jatawng Naw said...
-
N dai zawn WP myu sha hpu nau yawng hpe hpyinem let bai sanglang ai lam gaw grai mai kaja ai lam rai sai. Hkau Jadan Li hku nna, dingsang galaw kau dat ai n re hpe mung chye ya ga ai. Ten hte masa lam hkan nna lawan myitsawn dawdan ra ai majaw ningra mat ai lam rai na re.
Karai Kasang Wa nang hte na nta masha ni hpe matut shaman ya nna, WP myusha ni shanglawt lam hta grau apnawng shanglawm lu u ga.. kyuhpyi myitdum ya ga ai.
- August 30, 2012 at 9:16 PM
- Anonymous said...
-
Um kaja dik ai myit sha grit ai manu dan dik ai myit masin re,
Dau lum a CD hte seng nna mung tsun ra ai, shada sai chyup mayu ai Dau lum hpe USA Lum Tu kaw shawa sha da ai lam ni bai jaw kau yang kaja na re.
- August 30, 2012 at 9:48 PM
- JingHpaw said...
-
DAN! Shut ai hpe shut sai ngu ai ga gaw manu grai dan ai re. Ya na zawn Myen ni roi rip taw ai ten re ai majaw yang ni pawt wa ai re ai hpe mung chyena hkat ga. Anyway, May God bless you good man!
- August 30, 2012 at 10:01 PM
- BW ni a jinghku jet jet said...
-
Masha masa yang masa nang..masha shakawn yang shakawn nang re ai gaw ,manang kaja n re yaw.Myit rum ai sai daw Sai chyen shada gaw ,ra ai lam kaw tsaw ra Myit hte,makaup maga hkat, hpaji jaw,n gun jaw, shadum hkat ra ai re.Slg JaDanLi matut hkawm sa na shawng lam hta KK a shaman chyeju n hpaw n ya Lu la u ga kyu hpyi ya dat ai.
- August 31, 2012 at 12:33 AM
- ZaiNingJar said...
-
HKRAK SAI..May GOD bless you always..
- August 31, 2012 at 5:43 AM
- Manang said...
-
DUmagam myu ngu ai ni gaw, Myit shagrit shanem chye ra ai,Tsun gwi,shaga gwi,galaw gwi ra ai.San Seng ai Zai ladat chye lang ra ai.Grai kaja Sai.Nang lahkam dat ai Lagaw lahkam shagu hte ,na aq Myit mang ai lam ni a ntsa Karai Kasang a shaman chyeju tut hkan nang u ga..
- August 31, 2012 at 6:59 PM
- Chyu rum WP sha said...
-
Madu n shut tim NingMuu n bung hkat ai a jaw,e Shut ai hku Mu ya,jahpoi ya,masa jaw re ai masha n kau mi a majaw Ya na zawn Hpyi nyem lai ka,ka shapraw dat ai Grai Kaja Sai..Karai a shaman chyeju hte awngdang lam ni tut nawng Lu la u ga.God Bless You and your family.
- August 31, 2012 at 10:02 PM
- KDF malawm langai said...
-
Ngai mung ndai lamang hta dawnghkawn nlang hkrup tim Jinghpaw ni a htung hkring hte anhte a lam hpe byin mai ai maga na mungkan de grau chye hkra ngu n na shang lawm sai. Yawng hpe chye sha ngun mayu ai gaw Kachin Development Foundation ningbaw wa shi hkrai daw dan n na galaw ai n re. Yawng gaw kaja ai lam rai wa na re ngu n na jawm galaw sai. Raitim ningbaw re ai majaw dawng hkawn lang hkrup n na, yawng a ningmu hpe hkungga ai hku nna hpyi nem ai gaw grai kaja ai lai len re ngu mu mada ai. Ningbaw ngu ai ni gaw galaw daw dan gui galaw gui n na shut wa yang mung mara hpe yin la gui ai ladat rai nga ai law.
- September 1, 2012 at 1:37 AM
- Lama NuNu said...
-
Yawng hpe grai chye ju Kaba sai
- September 2, 2012 at 6:27 AM


text:
Myitkyina,November 21,2014.
November 19 ya shani Woichyai Du jawng de Myen Asuya hpyendap ni myawk gap bun ai majaw Mungdan a matu asak sum mat wa ai share shagan ni hpe myit dum let Karai Kasang kaw n gun la akyu hpyi ai hpawng hpe daini Myitkyina Manau wang kaw galaw lai wa sai.See More
Dai hpawng hta Myitkyina grupyin na Wunpawng mung shawa ni marai 2000 jan du sa ai lam, Tingyang up- Sara Ying Kyang ( KBC Ram hpa-awn ), Hpawng hpaw kyu hpyi...
Dai hpawng hta Myitkyina grupyin na Wunpawng mung shawa ni marai 2000 jan du sa ai lam, Tingyang up- Sara Ying Kyang ( KBC Ram hpa-awn ), Hpawng hpaw kyu hpyi...


text:
Dai ni mungkan kaw jan shang mat wa sai hpyen asuya a daru magam hte jum tek ai ni yawng hkrat sum ma mat wa sai hpe myen hpyen asuya mung shanhte myi chyaw mu lu sai hte maren shanhte a jan shang ten hpe mung shanhte chye tawn chyalu rai nga masai hku re. Asan sha tsun ga nga yang myen mungdan hpe hpyendap a daru magam hte matut jum tek mat wa yang ga bra ayai mat na ri ri sha rai mat sai re. Ndai zawn rai ga bra ayai mat hkyen sai mungdaw (lak nak lang rawt malan wuhpung) ni hpe hkrau gayin bang la na matu (Constitution) ngu ai mungdan a npawt nhpang gaw gap tara hpe shanhte myen amyu ni chyu sha ra ai hku 2008 ning hta ka lajang tawn sai re. Ndai constitution ngut ai hpang lak nak lang rawt malan wuhpung ni hpe hkrau gayin bang la na matu ram ram yak hkak jan ja gahtet taw nga sai hku re. Hpa majaw nga yang ndai constitution gaw shanhte myen hpyen asuya ni chyu sha shanhte ra ai hku ka lajang tawn ai re majaw sharaw hpyi hpun nna wa shaga ai hte bung nga ai. Dai majaw shanhte hpun tawn ai sharaw hpyi (hpyen hking) hpe makau kaw raw gahtap tawn, Mung masha tsawp dagraw la nna Num hkungran la na matu Num tam gayin hkawm nga ma ai re. Hkrak sha tsun ga nga yang hkyi nhkrup ai gwi zawn rai tam ning wan hkawm nga ma ai re. Num tam ai kun?. Bawm tam ai kun? chyawm gaw nchye ai. Num hpyi kasa U Aung Taung hpe shangun yu yang Num nnnan gaw nhkup, bawm sha wa hkrup la la re majaw ya kalang mi bai U Aung Min hpe shangun dat sai. Num hpyi kasa U Aung Min gaw myen mungdan kaw rawt malan asak galu dik ai KNU (Karen Nation Union) hte lak mat lu htu ai majaw grai mying kaba taw nga ai rai lu ai. U Aung Taung hpe sharin shaga dat ai hta pyi grau sawng hkra sharin shaga dat ra ai. Annau ni gaw Karai Kasang hpe lu la ai Karai Kasang a kasha ni re hpe chye mat wa shangun ra ai.
Bai nna grai ahkyak ai langai mi naw tsun mayu ai. UWSA (United Wa State Army) ni hpe mung tsun dan ra ai lam nga ai. Ya na Myen hpyendap, Dap Awn Daju Min Aung Laing gaw lai wa sai ten shi sinpraw daju Taingmu lit gun nga ai ten hta tsawm ra tsaw ai bum kaw tsap nna lata layung ladawn nna UWSA hpe tsun ai ga nga ai. Shi tsun ai ga gaw,.... Ngai American hte lata hkindun lu ai shani nang nloi ai. Wan nmu byin mat na ngu nna tsun ai ga gaw UWSA ni yup mang kaja pyi nmai mu ai baw ga re. Shanhte myen ni masing kaba nan jahkrat tawn da chyalu re. KIO/KIA hpe shawng shamyit kau nna (lak mat htu kau ngut nna) UWSA ni hpe shamyit na masing re. Ya ten hta myen asuya hte American lata nlu hkindun shi ai gaw KIO/KIA kaw sha dau taw nga sai re. Bai nna langai mi gaw anhte a Dap Ba (4) gaw UWSA a shawng kaw gapat taw nga ai majaw ngu nna mung mai tsun nga ai. Kaja wa nga yang KIO/KIA hpe htim gasat ai hta shanhte myen ni myit ai hku nbyin mat ai hta n-ga, mana maka arum ara hkrat sum machyi mat ai majaw UWSA ni kaw ndu shi ai she re. Myen asuya hte gaw gap gasat jahkring lak mat htu da ai hte hpa nseng ai. Shanhte myen asuya ni gaw gap mayu ai shaloi mai gap ai sha re.
Bai langai mi gaw myen mungdan kata kaw lanak lang rawt malan nga ai laga wuhpung ni hpe gaw nhpye kaw hta bang kau lu sai hku myen ni sawn la nga ma ai. Annau ni hpa ntsang ra ai. Karai Kasang gaw shi a kasha ni hpe galoi n-gabai da ai. Annau ni a Pandung Shadaw gaw Mungkan Wunpawng Hpung (UN) shawng kaw Wunpawng Mungdan Shanglawt Dawnghkawn nan jung ra ai. Karai Kasang lata la ai Amyu ni gaw amyu kaba byin tai wa na matu Karai Kasang woi awn chyalu re.
Sau Nan Du
12/06/2012


text:
Daini Hpakan lam, Kamai kaw nna Mogawng de yu wa ai Myen asuya dap hpe Nam Sheng mare makau shara lahkawng kaw shanglawt ni hkap gap dat sai.
Mawdaw shi jan hte yu wa ai Myen ni hpe Pin Li Hka lawu mayan kaw hkying 4 pm jan hta bawm lahkawng hkap dep nna, de a lawu na Gala Kawng kaw mung minit 20 jan sinat hte mung hkap gap ai lam, dai ginra shiga lawk tsun ai re.
Myen asuya dap maga si hkala nga ai raitim KIA maga hpa n ra ai lam, matut chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Wunpawng Myusha ni rawt jat wa nga ai hpe hpyen wa a matu myit tsang hpa rai wa ai majaw makam masham lam, amyu htunghking lam, mungmasa lam, hpyen masa lam zawn re ai ni hpe jahten sharun kau ya wa sai. Shing re ai masa hta hkan nna Wunpawng Myusha ni gaw tinang a myusha ni hpe makawp maga lu na matu hpyen hpung hpe shazeng wa ai hta n-ga, hpu nau nkau gaw mungkan kaw chyam bra wa nna tam lu tam sha wa ai hkrun lam hta hpaji ningmu ni mung dam lada wa masai.
Hpyen wa gaw Wunpawng sha ni rawt jat wa ai hpe aten dep shamyit kau lu na matu mahkrun amyu myu tam wa ai rai yang, ndai ten hta hpyen masa hpe madung tawn nhtawm Wunpawng mungdan hte myusha ni hpe jahten sharun bang wa nga masai. Anhte gaw kaga ten ni hta shada myit dun hkat ai lam hta n dum shamyi nga lai wa saga ai raitim, ndai zawn re ai myusha lam yan hta myit tsang hpa mu wa ai hte Israel myu sha ni zawn gade tsan ai mungdan hkan nga timung, myit tsang myit kahpra ai hte byin mai ai shara langai ngai kaw shang tsap nna myusha lam yan hta hkum dek shang lawm ap nawng ai lam galaw wa nga sai. Wunpawng Mungdan gaw tut nawng e maden zinghkra sa wa lu na re, ngu ai hpe asan sha kasi kumla madun ai rai sai.
ATEN DU SAI. Mungdan kata na hpu nau ni sha n-ga, maigan hkan du nga ai myutsaw sha ni hkum shagu gaw tinang dang dep ai shara kaw shang tsap nhtawm, mungmasa lam, hpyen masa lam, myit masa lam, ja gumhpraw lam, ndau shabra ai lam yan amyu myu hta shang lawm nga masai hpe mu chye lu ai. Maigan mungdan kaw du nga ai myutsaw hpu nau langai tsun ai hta:- “Ngai lu ai shata shabrai gaw n law n la sha re. Raitim, shata shagu pala 10 mari lu na matu sha pyi gaw shang lawm sai” nga nna ta tut shadik shatup nu ai. Awngdang lam shu la lu na matu na chying myit n-gun lu ai ten rai sai, ngu nna hkam la ai.
KIO Ginjaw kaw daw dan ai shiga mung na lu ai. Rawt malan hpang ai 1961 February 5 ya shani kaw nna dai ni du hkra tai hpyen ni hte bawngban myit hkrum wa ai gade lang rai sai hpe pyi hti n dang sai. N-gup aga hte sadi tawn ai, laili laika hte ta masat sadi tawn ai ni hpe KIO maga hku nna tup hkrak sadi dung wa sai raitim hpyen ni hku nna kalang sha pyi sadi n dung yu ai hpe mu wa saga ai. Tawn da ai sadi hpe hkying hkum laman, nhtoi laman, snr shata laman kaw jahten sharun wa masai.
Shing re ai majaw, du na ra ai ten ni hta tai hpyen hte bawngban ga sadi tawn hkat na matu gaw, hpu nau rawt malan mungdaw yawng lawm ai United Nationalities Federal Council (UNFC) hku nna shaga na. Tara hpe shadik shatup ya lu na mungdan langai ngai, shing nrai mungkan uhpung langai ngai lapran kaw shang tsap hparan ya ai hpe sha hkap la na, ngu ai hpe myit hkrum daw dan masai lam na chye lu ai.


text:
Wunpawng Mungdan Shanglawt Asuya Dap Ba (5) up hkang ginra rai nga ai Nam San Yang, Kyu hpyi bum na KIA Post hpe mung yen kau ya ra mat sai lam shiga na chye lu ai. Ya yang myen hpyen ni gaw KIO Ginjaw ginra ni de hpyen man law law hku nna hpyen n gun law law hte htu lung wa nga ai lam hte Sadung maga de mung tai hpyen n gun (200) jan du nga sai lam shiga na chye lu ai.
HPYEN MAN LAW LAW HTE TAI NI N GUN HTU NGA
Wunpawng Mungdan Shanglawt Asuya Dap Ba (5) up hkang ginra rai nga ai Nam San Yang, Kyu hpyi bum na KIA Post hpe mung yen kau ya ra mat sai lam shiga na chye lu ai. Ya yang myen hpyen ni gaw KIO Ginjaw ginra ni de hpyen man law law hku nna hpyen n gun law law hte htu lung wa nga ai lam hte Sadung maga de mung tai hpyen n gun (200) jan du nga sai lam shiga na chye lu ai.
Labels: Jinghpaw Mung Shiga


text: Wunpawng Mungdan Shanglawt Asuya Sinna Ginwang Ginjaw Ginra hta, Sinna Ginwang Ginjaw Komiti kawn woi awn nna August (1) ya sha ni Share Shagan Ninnghtoi Masat Lamang hpe galaw la lu sai lam shiga na chye lu ai. Lamang hpe jahpawt hkying (7:00am) mung shawa, dap shawa yawng (470) sa du nna awng dang ai hte galaw la lu sai lam shiga na chye lu ai. Madat (2) Dap Ba, Share Shagan Masat Shadaw hta, Mungdan hte Amyu a matu asak ap nawng lai mat wa sai myitrum Share Shagan ni hpe Hkungga jaw ai lamang hpe mung galaw la lu sai lam, KIO Ginjaw Komiti Tingyang Up, Ningbaw Kaba Lanyaw Zawng Hra a Share Shagan Ninghtoi Masat Mungga hpe mung jawm madat hkam la lu sai lam shiga na chye lu ai.


text:
By
Palawng Naw Tawng
Kachin ngu a amying shingteng lu wa ai, mungkan hta dan dawng wa ai lam gaw majan a majaw re ngu yang n hkap la lu ai masha n nga na re. Makam masham asak, amyu a asak, labau asak ni hpe majan hkat let asak matut ai ni re. Majan a majaw Kachin ngu ai amying shungteng lu wa ai. Majan a majaw Kachin ngu ai hpe mungkan e chye wa ai. Mungkan de dang dawng wa ai. Bai Kachin ngu ai gaw Hkalup makam ngu ai hta ru jung kaba wa ai lam hpe mung n mai malap nga ai. Dai majaw majan galoi mung gasat nga ra ai hte Karai a Munggga hta npawt da ai Hkalup makam hta e hkridun ngang ra ai amyu anhte rai nga ga ai.
1. Kachin a ying lu wa ai lam: Daihpa du ni hte Pisa du a majan.
Aten gaw 1935 ning July shata daram hta Hugawng ga na DAI HPA Du ni gaw India ASSAM mung daw de rap sa nna Jinghpaw Pisa du ni hpe htim gasat ma ai. Masha ni sat, mare kahtawng ni nat kau da ya ma ai da. Ndai lam hpe India mung hpe up ai Englik ni gaw grai mara kaba la ai hte majan wan n kaba wa u ga nga Myen INDIA hkawhkam hte jahkrup nna daw dan hparan na natu INWA e nga ai Englik rung de Aming jahkrat dat ma ai. Dai re ai majaw ndai majan lawan zin na matu INWA e nga ai Englik hpyen du wa Col. Henry Burney hte rau shi a manang wa American Hkalup Sasana sara Eugenio Kincaid gaw 1937 ning January 27 ya shani hta lung wa ma ai.
Sara Kincaid gaw ndai hkrun lam a majaw Manmaw, Sinbo, Magaung ga de du lu nna Gahkyeng ga nga ai Jinghpaw Wunpawng amyu sha ni hte shawng hkrum ai sumtsan Sasana sara tai wa sai. Ndai sara kaba shamying dat ai amying shing teng Gahkyeng nga ai kaw nna Kacheens, dai kaw nna Kachin mying wa ai lam rai nga ai. Dai re ai majaw Jinghpaw Wunpawng amyu shada gasat hkat ai Hugong Assam majan kaw na Karai Kasang gaw mai kaja ai bungli pru hkra galaw dat nu ai. (Sara Zinghang Tu Nan, 100 Ning Jaw Masat Labau Maumwi, 1977, Laika man 14)
2. Kachin ngu ai mying gaw Karai Kasang a mungga a majaw grin wa sai lam.
Ndai majan a majaw Kachin ngu amying shingteng lu wa ai hte Hkalup makam mung anhte amyu ni hta ru jung wa na npawt tai wa sai. Hkalup Sasana Jinghpaw Wunpawng buga hta ru jung wa ai hte Kachin ngu a amying shingteng gaw gin wa ai amying tai wa ai. Yawng jawm hti na Chyum Laika gale na matu Kachin Language nga wa ai hte Chyum Laika Kachin Bible nga wa sai (Sara Kaba Ola Hanson galaw ya ai Dictionary hpe Jinghpaw Dictionary ngu n shamying ai, Kachin Dictionary ngu tsun ai; Chyum Laika hpe Jinghpaw Bible ngu n tsun ai, Kachin Bible she nga ai.) Dai majaw Kachin ngu ai mying gaw Karai Kasang a mungga a majaw lu ai ngu yang mung n shut nga ai.
3. Kachin ngu ai amying shingteng mungkan hta dan hkung wa ai lam:
No 2 mung majan aten lagaw dap hte gasat ai hta mungkan e kaja htum ngu nna shakawn hkrum ai Ingalik ni gaw, 1941 ning hta hpet-sit Japan dap ni hte hkrum ai shaloi sum mat nna shata mali manga laman Myen mung hpe tat kau da nhtawm hprawng mat ra ma ai. Dai majaw mungkan e myi tu myi hkyeng hte yu mau nga ai Japan Nipon dap kaba ni hpe Jinghpaw mung kata de du shang wa ai shaloi, shanhte a majan hta share shagan gumrawng ai kawng hpe Jinghpaw Wunpawng Northern Kachin Levies, Kachin Rangers dap ni nhtang gasat nna kawng daw kau ya ai gaw kaning n chye di mat ai. Jinghpaw Wunpawn Ranger dap ni a dam hpe n hkam lu nna htingnut hprawng mat wa ai Japan hpyen dap ni gaw Kachin ngu ai hpe kade daram hkrit a ni? nga yang Myen ga hku chyahkrau hpe (Hkachin) nga ai nsen hpe na yang pyi hkrit ai kaw du mat ma ai da.
1946 Jan (14-16) hta Inglik hkawhkam malai Sir Doman Smith gaw Myitkyina kaw galaw ai Japan Majan Dang Padang Manu hta sa lawm sai. Ndai majan hta Kachin ngu ai mungkan hta dang hkung ai lam hpe Sara kaba Sword tsun ai gaw, “Kachin Jinghpaw masha ni, dai ni nanhte gaw mungkan hta shagrau hkam manit dai law. Kachin ngu ai hpe anhte America mung kaw masum ning hta kalang mi pyi n na lu ga ai. Rai timung dai ni gaw dai hku n rai Kachin, Kachin nga ai n sen gaw Radio kaw nna minit (minute) masum hta kalang na lu manit dai law, nga nna tsun shakawn lai wa sai (Jinghpaw Prat Shilaika., February 1960).
Ndai zawn Kachin amying hpe mungkan hta dan dawng wa hkra majam hkat ai hta ningtawn ai hte Hpatsit Japan hpyen gumshem hpe mungkan majan hta shawng nnan Padan woi dip ai, Kachin Land kaw na hpyen man woi gayin, htingnut mat hkra woi awn gasat ai Duwa Zanghta Sin woi awn let Putau ga na hpunau Rawang ni shang lawm ai Northern Kachin Levies the Kachin Rangers ni hpe mung n mai malap nga ai.
Dai na laja lana bai byin ai amyu shamyit majan hta Kachin ngu ai gaw America kaw sha nrai mungkan mungdan shagu, shiga dap shagu n lawm n mai, n chye n mai tai wa sai. Kachin issue (mabyin) n lawm yang journal n lu dut ai aten dai ni re.
Ga Hpundim
Dai re majaw majaw Kachin ngu ai gaw hpyen majan a majaw lu wa ai amying re; Kachin ngu ai gaw Hkalup makam a majaw ngang grin wa ai amying re. Hkalup Makam, Majan Nhpan hte Kachin ngu ai gaw garan gin hka da n mai nga ai law.
Tang Madun ai Palawng Naw Tawng
Madi Shadaw laika;
1. Duwa Nanzing La ga kale nna, Duwa Zang Hta Sin ka ai, Dimokrasi Nhtang Hku.
2. Gauri Panlawng Editor, Jinghpaw Prat Shilaika., February 1960.
3. Sara Zinghang Tu Nan, 100 Ning Jaw Masat Labau Maumwi, 1977.
4. Tegenfeldt, Herman G. A Century of Growth: The Kachin Baptist Church of Burma, Pasadena, William Carey Library, 1974.
5. James S Fletcher, Secret War in Burma, 1997.
6. Roberts,William. Pioneering Among the Kachin. Boston: American Baptist Foreign Mission Society, 1911.
7. Sword, Gustaf A. Light in the Jungle: Life Story of Dr. Ola Hanson of Burma. Chicago, Illinois: Baptist Conference Press, 1954.
8. https://www.cia.gov/…/…/kent-csi/vol45no5/html/v45i5a07p.htm


text:
5 comments:
- w.p shadang said...
-
n dai n dau laika hpa lachyum re kun?chye ai ni naw sang lang dan marit...
- March 24, 2012 at 2:52 PM
- htingnaikkachin said...
-
N dau laika a No. 19 hpe hti yu yang gaw a san nga sai... Wunpawng Mungdan Shanglawt Asuya kawn Wunpawng Mungdan hte Wunpawng Myu Sha ni hpe Awng Padang De Woi Shang wa lu u ga.
- March 24, 2012 at 4:16 PM
- w.p shadang said...
-
no.20 kaw jat n dau ra ai gaw DAI MAJAW DAI NI KAW NA GAW AWM DAWM MUNG DAN RAI SAI ngu ai hpe matut n dau ra ai....hpa majaw no.19 kaw jahkring da ma ai kun?
- March 24, 2012 at 4:46 PM
- w.p shadang said...
-
NO.17 hte 18 hpe gaw n chye na nga ai.ya mung myen sawa hpe naw kam ai zawn nga nga ai..
- March 24, 2012 at 4:55 PM
- bu hkawm brang said...
-
Ndai zawn n dau shabra wa ai lam madi shadaw ai. bawng bang ngut sai hpang shahte ra ai hku n byin ai majaw sanat madi nna ra ai lam lu hkra galaw na matu hpyen majan matut shaja wa ai lam yawng chye na hkra gum-woi ga hku tsun dang nga ai ngu myit la ai. KIA bai n htang shakrip ai lam sha re ai hpe mu hkra galaw ai lam re ngu mu mada lu ai. Mungkan de chye na hkra English vision mung shalawm sai kun? English laika chye ai ni grai law ai majaw n malap na n hten!
- March 24, 2012 at 8:48 PM


text:
June (16) bat Kru
Jinghpaw Mung Waimaw Ginwang Awng Mye (1) mare hta June (13) ya shani kawn marang kaba htu ai a majaw Mare masha ni hkawm sa hkawm wa yak nga ai lam shiga na chye lu ai. Ya na zawn mare kata hka lim wa ai majaw hkawm sa hkawm wa, shadu lu shadu sha hte lu hka manghkang ni byin hkrum hkra nga ai lam hte, U Wa Yamnga ni mung si ai lam na chye lu ai. Mare kata hka tung kaba wa ai a majaw hpaji jawng ni mung pat da ra ai lam na chye lu ai. Buga masha ni tsun ai hta Hka gaw lani hte lani yawm mat wa ai lam n nga ai sha grau grau kaba ai wa ai, hte 2004 ning hta mung n dai zawn hka kaba lai wa sai lam tsun shana wa ai.


text:
Hkungga ai,
2014 ning, June shata 9 ya shani gaw, Wunpawng Buga de majan nnan kalang bai je bang wa ai 3 ning ladu hkrum nhtoi rai nga ai.
Ya aten hta anhte a buga kaw hpyen yen tsinyam marai 100,000 jan yubak jamjau hkrum let, nga nga ma ai. Buga mare ninghtawn law law, shim lam n nga ai sha, shani shana hkrit gari nga ma ai. Mara masha law law roi rip zingri hkrum nga dingyang rai nga ai. Share shagan law law, hkala nba hkrum nna, shanhte a hkum hkrang daw chyen hpe myu hte mungdan a matu ap nawng da nna, ya aten hte kan bau bungli, tsi mawan lam ni hta ra kadawn ai lam law law nga nga ai. Share shagan law law asak ap nawng lai wa sai. Matut nna, share shagan law law tinang asak hpe ap nawng da nna buga hpe makawp maga na ma ai. Kanu kawa law law, kashu kasha ni hpe ap nawng kau sai. Kashu kasha law law, kanu kawa ni hpe ap nawng kau ra sai. Kanau law law, kahpu kana ni hpe ap nawng sai. Kahpu kana law law, kanau ni hpe bai n lu hkrum mat sai. Jawngma law law, simsa ai hte hpaji sharin la lu na ahkaw ahkang sum mat sai. Ma kaji law law, ngwi paw simsa ai hte kaba wa lu na ahkaw ahkang sum mat sai rai nga ai.
Matut nna, alawan sha simsa wa na lam nau n mu shiga ai. Ngai na ningmu san san hpe tsun ga nga yang, maga myi de, simsa lam bawngban nga ma ai tim, tatut hta simsa lam lu na mahkrun n mu tam nngai.
Dai majaw, 3 lang ngu na, majan ladu hkrum ten lamang hta, Wunpawng Buga Majan lam hpe mungkan ting chye lu hkra, Mung kaba, mare kaba de nga nga ai Wunpawng Myu sha yawng, jawm ladat shaw nna, nsen langai sha hte galaw lu na matu, chyeju hte hpaji jaw, hpaji la, ningmu garan, nna woi galaw la marit, ngu nna, yawng hpe saw shaga dat mayu nngai.
Yangon Mare Kaba kaw nga ai Wunpawng Myu Sha, Ningbaw Ningla, Ramma, Kaji Kaba yawng hpe gaw, Ndai laban hpang Kru ya shani, 3rd May hta Kachin Women Peace Network Rung, 15/A, Thayet Taw stree, (near Gwa Zay), Off Baho Road, Sanchaung township hta, shana de 5:00 PM hta zupawng hpawng ga, ngu, saw shaga dat mayu nngai. Chyeju hte ahkrum ara du sa ya marit.
Khon Ja
Coordinator
Kachin Peace Network


text:
- Amyu kaba ngu ai ni gaw laga Amyu a ntsa e mung galu gaba chye chyang kunghpan lawhtam shangun mayu ai myit rawng ma ai hpe mu lu ai. Ga shadawn Englik ni gaw, Anhte zawn re naw kaji kadun nga ai ni, myi nhpaw na nna shi ai ni, laili laika nlu shi ai zawn re ni, Karai Kasang hpe rai nlu la shi ai zawn re ni, Lama na amyu htum hkyem mat wa na zawn re ni, matsan mayan n-nyi nkri hkrum nga ai ni yawng a ntsa e amyu n-ginghka ai sha myit galu kaba ai hte pawnba la, shading sharai la, lam madun la chye ma ai.
Dai rai yang daini myen amyu ni gaw myen mungdan a Asuya nga nna woi awn nga ai shaning 64 ning jan sai. Anhte nlaw nhtam shi ai myu bawsang ni a ntsa e lata tut hkrang shapraw taw nga ai yawshada lam ni gaw AMYU KABA LAILEN KUN? AMYU KAJI LAILEN KUN?. Anhte zawn rai nna naw kaji kadun nga ai ni, nlaw nhtam shi ai ni hpe lakawn la na gaw hkum tsun sa, galaw she htum mat na matu ladat amyu myu shaw nna Amyu shamyit taw nga ai myen asuya gaw tsep kawp amyu kaba nre. Grai gyipgyeng ai satan a-jet she re.
- Amyu kaba ngu ai ni gaw tinang hpe mara madi madun jang, Shut ai lam madi madun jang, atsawm sha myit yu nhtawm bai shading sharai la na matu hkamla chye ma ai. Dai rai yang myen asuya gaw mara madi madun jang, shut ai lam madi madun jang shading sharai la na matu hkamla nga ma ai kun?. Hkamla na gaw hkum tsun sa, Madi madun ai wa hpe madaw htawng bang na matu nhtang hku mara lu hkra tam nna adup zing ri ai ni rai ma ai. Ga shadawn Lahtaw Brang Shawng hte seng nna yu ga nga yang shanhte myen asuya ni mungmasa manghkang hpe mungmasa hte nhparan ai a majaw byin wa ai majan kaw nna shimlam lu na matu shanhte asuya ni uphkang ai ginra de shanu shingbyi nga ai masha hpe mara tam adup zingri ai gaw amyu kaba asuya nre ai lam grai dandawng nga ai. Bai langai mi gashadawn tsun ga nga yang 2008 ning hta shanhte myen hpyen asuya ni hkrai shanhte ra sharawng ai hku ka lajang tawn ai Constitution hpe gram galai na matu myu bawsang ni yawng madi madun ai raitim gram galai na matu hkamla ai lam nnga ai. Ndai constitution gaw laknak lang rawtmalan ai ni hpe nhtang hku mara tam na matu san san sha rai nga ai.Ndai zawn re myen asuya a yawshada lam gaw AMYU KABA LAILEN KUN?.
- Amyu kaba ngu ai ni gaw sadi dung ma ai. Gashadawn England asuya gaw tsun da ai lahkawng maga a myit hkrum gasadi hte maren 1997 ning hta Hong Kong hpe Miwa asuya a lata de bai ap ya sai. Dai rai yang myen asuya gaw Panglung Gasadi a ntsa e sadi dung ai kun? Myit hkrum tawn da ai Panglung Ga sadi hta, Myu bawsang ni yawng hkyawm lawm ai munghpawm mungdan gaw gap na matu, Amyu n-ginghka ai maen mara ahkaw ahkang hkamla lu na matu, Munghpawm mungdan shanglawt lu ai hpang 10 ning na jang ga garan pru mayu yang ga garan pru lu na matu,ndai myit hkrum lam ni a ntsa e langai mi pyi sadi dung ai lam nnga ai. Sadi ndung sadi run ai hte seng nna tsun jahta pyi nkam mat sai. Mala la ahkri nan ngu nngai.Ndai gaw AMYU KABA LAILEN KUN?
- Amyu kaba ngu ai ni gaw masha wa tsun ai ga hpe manu chye shadan ya ma ai. Gashadawn, nye a mahkrum madup hku tsun ga nga yang ya ngai du taw nga ai Sweden kaw na Sweden masha shanhpraw ni law malawng gaw, Ma kaji ni tsun ai mi rai rai, Gumgai dingla ni tsun ai mi rai rai, matsan ai wa tsun ai mi rai rai, Lusu ai wa tsun ai mi rai rai, Arawng sadang hte ahkaw ahkang tsaw nyem madang n-ginghka ai sha, tsun wa ai ga ni hpe atsawm sha htum hkra shawng madat la chye ma ai. Lama na atsawm nna kun rai jang gaw bai gahtap san wa ma ai. Bai langai mi gaw 1982 ning hta Ja Hta mare kaw Ningbaw Kaba Brang Seng mung lawm hkra rai maiwang shachyut jaugawng gawng ga ai. Mare masha ramma nkau mi gaw gwi hte hpa hte rai marawn jahtau shachyut na hku, Ningbaw Kaba hte anhte kau mi gaw chyahkyi shannga ni pru wa na maga de hkap na hku, Dai shaloi ngai ningbaw kaba hpe tsun ai, Dingla e nang ndai kaw hkap u.., ngai gaw aw ra maga hkyet de sa hkap na ngu tsun ai shaloi Ningbaw Kaba bai tsun ai gaw, maisa ma Brang ndai shara kaw gaw nang she grau chye na re nga a-tsawm sha bai tsun wa ai. Tsun mayu ai gaw amyu kaba myit myit ai ni gaw masha wa tsun ai ga hpe manu chye shadan ya ma ai. Gawngba ai myit, Raidum ai myit, masha hpe yu kaji ai myit ni nrawng ma ai.
Dai rai yang ndai ten hta myen asuya a ntsa e maram yu yang, masha wa tsun ai ga hpe kachyi mi pyi manu nshadan ai lam hpe mu lu ai. Wunpawng Mungdan Shanglawt Asuya KIO/KIA hku nna nmai byin ai hpe hpyi shawn taw nga ai ni nre. Lamu kanghkau ntsa na shata shagan wa di hpai ya marit ngu nna hpyi shawn taw nga ai nre. Daini Annau ni hta ra nan ra taw nga ai, Lu nan lu ging ai (Panglung Gasadi, Self Determination) hpe hpyi shawn taw nga ai ni she re. Raitim myen asuya gaw annau ni hpyi shawn ai ga hpe manu n shadan ya ai hta n-ga.., gwi kyi langai mi wau taw nga ai daram hku pyi nsawn ya ai. Ndai zawn re myen Asuya a myit jasat gaw AMYU KABA LAILEN KUN?.
- Amyu kaba ngu ai ni gaw masha a du, baw, asak hpe grai manu shadan chye ma ai. Shinggyim masha ni a asak hkye la ai bungli hpe she galaw ma ai. Ntara ai ni, Nhkru nkaja ai ni, matse labye myit rawng ai ni, hpe chyawm gaw shanhte hte gingdan ai mara hte maren jeyang ma ai. Dai rai yang daini myen mungdan kata kaw du, baw, asak hkrat sum mat wa sai ni a ntsa e atsawm sung sung sawn maram yu yang, myen asuya gaw shinggyim masha a asak hpe kachyi mi pyi manu n shadan ai hta n-ga mana maka nhkru nkaja ai matse labye satan nat tsasam amyu langai mi hte bung nga ai. Gap gasat jahkring tawn da sai hpe mara tam nna wa htim gap hpang wa ai mung shanhte, Shanhte chyawm gaw myen mungdan kata kaw nga ai laga amyu bawsang ni ma hkra hpe shamyit shamat kau na masing nan jahkrat tawn ai re majaw grai kam gasat na ma ai. Raitim KIO/KIA gaw grai kam nna gasat nga ai ni nre. Shanhte myen asuya ni nan amyu shamyit masing hte nan mara tam nna htim wa ai majaw hkap ninghkap ai she re. Anhte gaw shanhte a lawu myen mung de sa htim gasat ya ai ni nre. Majan hpe bai jahkring ga nga ai mung shanhte, Shanhte hku nna majan bai jahkring ga ngu ai gaw, Grau kaba ai majan bai baw na matu hpaila tam, mara tam ai bungli sha re. Hpa majaw nga yang Annau ni lu la ging ai ahkaw ahkang jaw na ga pyi tsep kawp ntsun ai. Gap gasat shawng jahkring ai hpang she jaw na ngu ai ga mung nmai kam ai. Annau ni hpe myen amyu ni masu ai gaw Bochok Aung San a prat kaw nna daini du hkra re, Galoi du hkra naw masu na kun? ngu na lam sha nga ai. Htum nhkraw ai masu kanu ni nan rai ma ai. Ndai zawn re myen asuya hpe AMYU KABA LAILEN NGU NA KUN?:
- Amyu kaba ngu ai ni gaw, hpa baw manghkang mi rai rai, byin wa ai manghkang kaji kaba ma hkra hpe masin machyu nna n-gun la ba hte shawng hparan ai lam n-galaw ai. Byin pru wa ai manghkang gaw hpa majaw byin pru wa ai kun? ngu ai manghkang a ningpawt hpe shawng alai shapraw nna hparan mat wa ma ai. Dai rai yang, myen asuya gaw, Daini Annau ni hpa majaw laknak lang Rawtmalan wa ai manghkang a ningpawt hpe shawng n alai nna hpyen n-gun la ba hte hkrai hparan taw nga ai gaw AMYU KABA LAILEN KUN? Bai nna byin lai mat wa sai 1988 ning na mungdan kata mung masha ni ninghkap gasu gabrawng wa ai manghkang hpe mung, sinat laknak nlang ai mung masha hpe majoi gap sharu kau ai.
- Amyu kaba ngu ai ni gaw, shada mara raw hkat ya lu ai lam hpe simsa lam a ningpawt ninghpang n-gun kaba re ngu ai hku chye na hkam la ma ai. Amyu kaba langai byin wa lu na matu mung shada mara raw hkat ai lam gaw ahkyak dik ai hku chye na hkamla ma ai. Dai rai yang, myen asuya gaw 2001 ning hta Annau ni a myitrum share shagan ni hpe Dap Ba (4) kaw mara kata majoi wa sat sharu kau ya ai. Dai hpe Wunpawng Mungdan Shanglawt Asuya gaw simsa lam hten mat na nra sharawng ai majaw matai htang ai lam n-galaw ai. Mara raw ya ai. Dai hpe myen asuya bai rai jang gaw nhtang hku chye na hkamla ma ai. KIO/KIA gaw hkrit ai majaw asum jaw ma ai ngu ai hku chye na hkamla ma ai. Dai majaw 2011 ning Jun shata praw 9 ya shani hpang dat ai majan raitim Annau ni bai asum jaw chyalu re ngu ai hku htim gasat dat ai re. Ndai zawn mara raw ya ai hpe nhtang hku hkamla shut ai a majaw daini gaw myen asuya a dukrung ntsa e grau kaba ai manghkang sumbu gaw lung dung taw nga sai hku re. Ndai zawn re myen asuya hpe AMYU KABA LAILEN LANG AI NAW NGU NA KUN?:
MYEN ASUYA GAW AMYU KABA LAILEN KUN? AMYU KAJI LAILEN KUN?
Labels: Laika Ngau


text:
၂၇/၈/၂၀၁၂ ညေန ၃ နာရီအထိရရွိထားေသာ စစ္ေျပးဒုကၡသည္မ်ားစာရင္
Labels: Jinghpaw Mung Shiga
7 comments:
- Anonymous said...
-
Ndai zawn rai garum na matu matut mahkai ra ai kaw gaw comment langai mi pi nmu ai. Shada hpyi gaw hkat, shatan n hkan nga na kaw gaw comment 40 jan du hkra rawng nga ai. Shatan nhkan, shadaw jahpoi ai kaw Wunpawng ni 1 langai lu ma ai ngu ra na kun?
Wunpawng sha ni e lata tut hta galaw ai ni hpe mung shatan, tinang gaw lata tut nlu galaw nna blog sha hti chyai, facebook sha yu azi nga nna gaw shanglawt lu na nre, prat tup mayam tai na amyu ni ngu ngai Karai Kasang a mi man yu nna n matsa kam ai sha rai sai.
Ndai law lawm ai phone no 1 kaw sha pi matut nna, dai camp ni hta ra gadawn nga ai lam ni, kara ladat hku matut nna ja gumhpraw ni garum shingtau mai ai lam, shiga la nna share galaw yang gaw, nang maigan ga masha ni a nchyang htam sha nna gumhpraw tam ai gaw amyu a matu akyu pru ai rai lam sai. Myen a mayam myit tawn kau ga, dam lada myit kaba, shada tsawra shawang myit kaba hkat ga.
- August 29, 2012 at 3:10 AM
- Anonymous said...
-
Umm Grai hkart ai comment rai nga ai le....
Hkau myit su dai daram chye myit jang gaw.... ngai gaw kade daram bang sai ngu shawng tsun nna, she laga ni hpe tsun jang kaja ai le...
ti nang n galaw gwi ai bungli hpe masha ni hpe n jahpyak ga.......
Face book hkan hti nna, idea hku dang rang hkat ai hpe n gun jaw ai,,, masa gaw,,, dai face buk hpe hti nga ai ngu ai lachyum rai nga ai...
Ka da ai ni ka da, mara da ai ni mara da nna, hti ai masha n nga jang mung kaman sha re....
yawng myit lawm nna htailai hkat ai hpe n gun jaw ga... bai... ta tut ma ang ai shara hkan garum wa ga....
- August 29, 2012 at 7:53 AM
- Anonymous said...
-
Comment ni yu yang chye na shut nga ai, Ja dan li hpe comment jaw ai40 jan mat nna n pyaw nga ai kadai rai?
Shi gaw an hte htung hkying hpe myen gwi daw flag hte rau, a hkaw a hkang n hpyi ai lang ai, tai hpyen a flag lang ai gaw kio, kia a hpyen re sai, Bawm Wang Laraw a amyu ni e, staff ni e, shing nan hpyen sha tai mayu ai kun? Hpakant kaw na idp list hpe yu nna comment n jaw ai mara n re ai, jinghpaw wun pawng mung hta idp ni nga ai, 1 ning mi jan sai.
KNO,KDF,UKA ngu ai mung shawa n madi shadaw ai, ya she mying hkum la mayu nu. Yawng hte hpe sawa shatai kau na.
Where is KNO Laraw?
Where is your mother fucking army?
Go to the hell!
You fuck your mother fucking Uka army?
Where is your mother fucking home in kachin land?
Stop your fucking non sense activities.
India shadang
- August 29, 2012 at 11:00 AM
- Anonymous said...
-
rai nga ai..comment jaw ai mung kaja n.kaja lata la na matu re.yawng gaw hpungup ntai lu nga ai zawn sha re.garum gum hpraw lamang galaw na mung myu sha nkau mi chye na shut mat ma ai.myu sha lam hku i?nawku hpung lam hku i?shing n.rai MKBC kaw n.na galaw ai htam shi a lu hte poi daw alu hpe n.gun dat ai hku na galaw sa wa na i?ngai gaw htam shi alu hku na bang ai.hpa majaw ta nga yang lai wa sai shata hta singapore,htai kaw na du sa ai myit su ni hte male kaw nga ai myu sha ningbaw ni tsun ai hta shata mi hta tinang kade bang na ga sadi hkam la ra ai nga na tsun wa sai.dai hpe mung gai la gawm kau sai.
- August 29, 2012 at 11:02 AM
- Jatawng Naw said...
-
Pls.. friends of jinghpaw kasa don't talk nonsense about about personal matter?? If u have any history problem or some debt to give or gain with BW Laraw and their relatives, then go to their current resident and do your job.. Don't write your shit on this page .
Sai kaji ai, sai kaba ai hpe hkum jahta sa.. myit masin sanseng ai hkraw san ai hte kanawn mazum, shadum jahprang, hpaji jaw hkat ga ihte pawngyawng myu baw ni e..
- August 29, 2012 at 4:12 PM
- GuBa said...
-
India n gyi!! Nang ramram Zai ai Masha Hpaw zaw(Gu ri)!!Nang zawn re masha Myit n rawng ai ni naw nga taw ai majaw anhte JP W P myu sha ni "Myit Hkrum Lam ni n nga..Sha da da n ju n dawng let Hpyen tai" hkat wa ai re yaw.!!!
- August 29, 2012 at 7:54 PM
- lamung nawnaw said...
-
jatawng naw wa tsun ai gaw,nchye na ai.jinghpaw kasa hpe tsun ai gara ga si ta?BW LA RAW hte amyu ni hpe mara hkum mu nga ma sa.masha ngu shut chye ai hkristan myit masa hku she shadum hkat ga.jatawng naw n.tsa na anonymous hpe gara hku mu ya a?tinang manghkang hpe tsun taw nre.garum ra ai camp ni law taw ai hpe gara hku garum sa wa na hpe san da ai majaw mu mada ai hpe tsun ai she re.ngai BWamyu ma n.re lahtaw lamung-NAW NAWnga ma ai.masha hpe n.sha la sha hte shing daw tsun ai wa mahtang myit masin madang n.nga ai lam re.ngai jaw bang aai lam tsun ai gaw lahta na cmment tsun dat ai ga hpe htai ai sha re.
- August 30, 2012 at 11:29 AM


text:
Mung masha tsawp dagraw tawn ai hpyen gumshem asuya hpe woi awn taw nga ai Thein Sein gaw gau ngwi ngwi sha manam shagram taw nga ai NYAU hkyi (shingnrai) DINGHKU WA CHYAK langai mi nan rai nga ai. Annau ni grai sadi maja raai DINGHKU WA CHYAK langai mi re. Than Shwe hta pyi grau sadi maja ra ai wa re. Than Shwe gaw grai masa ai NAI re majaw Annau ni chyim yu nna n ma-ut bang ai sha prat gabai kau lu sai re. Raitim Thein Sein gaw n-gup kaw n masa tim ma-ut shalai bang dat shut jang prat gabai kau nmai ai hta n-ga, Annau ni a kraw kata kaw HTA NI HTA NA masa taw nga ai baw NAI re. Hpa majawn ga yang Thein Sein wa woi awn taw nga ai HTA NI HTA NA SIMSA LAM ngu ai gabaw gaw grai madat pyaw ai gabaw re. Ndai gabaw gaw grai madat pyaw tim tsep kawp nmai byin ai gabaw she re. Tsep kawp nmai kam ai. Hpa majaw nga yang, myen amyu ni hte anhte laga myu bawsang ni rau jawm pawng nna shanglawt jawm la ga ai rai tim daini du hkra myen asuya ni a tsawra myit hpe Shara mi pyi rai nmu yu shi ga ai. Tsawra myit hkum tsun shinggyim nauna myit pyi tsep kawp nrawng ai asuya ni wa mi htani htana simsa lam galaw ga ngu ai gaw mau hpa ga she re. Langu hpun kaw sanghpaw si si wa ai ngu yang kam na kun? Myen mungdan shanglawt lu ai shani kaw nna daini du hkra anhte myu kaji ni hpe shamyit shamat kau lu na matu (shingnrai) gau ngwi ngwi myen amyu tai mat wa na matu shakut nga ma ai hpe sha mu lu ai. Daini Annau ni myen asuya a bawnu kaw n-gadawng bang aihta n-ga ja ja tsap nga lu ai gaw Annau ni Yehowa Karai Kasang (Yesu) hpe lu la ai ni re majaw sha re.Ya gap gasat jahkring tawn ai laga bawsang ni hpe nmai yu na re.Ya gap gasat jahkring tawn sai ni gaw hpang jahtum e myen amyu ni hte sha rau jawm nga mat na ni rai ma ai. Myen hte jawm nga mat jang gaw gau ngwi ngwi myen asuya a uphkang ai kata kaw lup mat wa na sha re. Gashadawn Karen amyu (KNU) ni gap gasat jahkringai lam gaw mung masa chyinghka mu mada tawn nna gap gasat jahkring ai nre. Myen asuya hte makam masham bung ai DKBA ni myen asuya hte pawng mat ai majaw n-gun nnga mat ai. Dai majaw re.
1-Shanhte ra sharawng taw nga ai htani htana simsa lam gaw Myen mungdan ting hpe shanhte myen amyu ni htani htana uphkang sha mat wa na matu she re. Laga myu bawsang ni hpe lu ging ai madu uphkang mungdaw jaw na matu nre. Dai majaw myen mungdan a ningpawt ninghpang gaw gap tara (constitution) hpe shanhte myen ni ra ai hk uka lajang tawn da ma sai. Ndai constitution kata de anhte laknak lang rawtmalan taw nga ai myu bawsang ni hpe hkrau gayin bang la na matu ladat shaw nga ma ai re. Ladat shaw taw nga ai hta....
(1) Hta ni htana simsa lam ngu ai gabaw hte
(2) Myen mungdan kaw nna galoi mung (hta ni htana) n-garan pru na.
(3) Gap gasat jahkring myit hkrum lam hpe mungdaw atsang hta shawng galaw na.
(4) Gap gasat jahkring myit hkrum lam hpe munghpawm atsang hta bai matut galaw na.
(5) Shanhte ra ai hku ka lajang tawn ai constitution hpe hkap la ra na.
(6) Ra lata poi shang shing jawng lawm na matu parti uphpung hpaw shabawn ra na.
Ndai lahta na ginlam hpan (6) hp ehkap la jang gaw, Anhte masha jahpan nlaw shi ai myu bawsang ni hpe gyit hkintum tawn nna prat htawng kaw bang da hkrum sai hte bung mat sai. Dai hpang sinat laknak ni hpe gau ngwi ngwi dawm la kau ya lu mat wa sana. Lachyum gaw nta madu hpe gyit hkin tum tawn lu jang gaw nta kata kaw nga ai arung arai ni mahkra hpe aloi sha zing la kau lu sana. Ndai gaw daini Thein Sein asuya shaw taw nga ai soft power ladat re.
2- Ndai ten htaThein Sein gaw 2015 ning ra lata poi hta atsawm sha awng dang lu na matu ra marin ai bungli ni hpe grai shakut taw nga lu ai. Gashadawn maigan de nga mat ai mying chyang jahpan ni hpe shaprai kau yaai. Bai wa na matu ahkan gjaw dat ai. Dai hta n-ga Mungkan mungdan kaba ni kaw na kam hpa ai lam ni hpe lu la lu hkra ntsa lam kaw gaw numhkaw hprwi, kata lam kaw gaw hkalwi re ladat hpe mung jai lang taw nga ai hpe mung mu lu nga ai. Hpa majaw nga yang 27-08-2012 ya shani hkringmang madu (wunji) marai 9 hpe htawt sit shara jahkrat ai lam galaw dan ai gaw mungkan kaw nna yu yang kam hpa na matu ra marin ai san san sha re. Lachyum gaw na gadoi di la nna shabyi kapa ai lachyum sha re.
Dai majaw tsawra ai Chyurum Kachin Wunpawng Sha ni e… dumhprang saga, chye na saga, hkum mau nga masa, myen hte rau jawm pawng nga na hkum myit masa, daini kaw nna rawt saga, myen asuya hpe galoi mung hkum kam masa. Hpan Wa Karai Kasang Yehowa hpe kam hpa let myen a kata kaw na lawt pru lu hkra shakut saga. Annau ni a ntsa e myen asuya hpa baw galaw ya lu a ta? Hpa baw galai shai yalu a ta? Annau ni a ntsa e myen asuya galaw ya lu ai gaw ntsa lam machyi makaw ai, hka li hkawaw machyi ai, kan machyi ai, jahkru ai hpe chyahkring mi gan tsi shamai ya masu ai lachyum sha rai na re. Kaja wa nan shagri pyi madawn na daram machyi taw nga ai kraw kata kaw na Annau ni a myit masin ni hpe shamai shatsai ya lu na nre. Shinggyim masha ngu ai gaw shadawn shadang ngu ai nga ra ai zawn Annau ni mung shadawn shadang nga ra ai. Ladu lai ai myen asuya hpe gaw……
GOODBYE MYANMAR GOVERNMENT, DON’T CHEAT AGAIN ANYMORE, KIO/KIA IS NOT UNDER MYANMAR GOVERNMENT CONTROL, WE MUST FIGHT BACK FOR FREEDOM.
Sau Nan Du
29/08/2012
29/08/2012


text:
ဖားကန္႔ေမာ္ကလုန္ ရြာသားမ်ားအား ဗမာစစ္တပ္ မွ ဖမ္းဆီးႏွိ္ပ္စက္
Labels: Jinghpaw Mung Shiga
4 comments:
- ster squre said...
-
KIA .KIO myu tsaw share shagan ni e hpa rai gap hkat jahkring nga ma ta ti nang mung dan a matu lawan a grawp kau mu dai myu sha ni hpe shakyin sha ai asuya ma su hpyen la ni hpe langai mi mung n.ngam hka sat kau mu karai mung nra na re myu tsaw ni n.gun lu marai lu mu ga kyu hpi ya nga ga ai yaw.
- January 23, 2013 at 8:21 PM
- Yaw Ying Mading said...
-
mung masha ni e anhte mung mau nga n mai sai hpe dum ga law
- January 24, 2013 at 9:32 AM
- Yaw Ying Mading said...
-
mung masha ni e anhte mung mau nga n mai sai hpe dum ga law.
- January 24, 2013 at 9:42 AM
- aung aung said...
-
n'dai myen ni shan hte na sha ni,shagu pru Myanmar alin hkan majoi masu ka bang taw nga ma ai ...hpyen yen ni hpe mung shan hte she garum ai zawn zawn...tsitsi ya nga ai zawn zawn sumla ni sha sa gayet la na ..shiga ni sha praw nga ma ai...sha hte chahkring mi gan sa gayet la na gaw shan hte she masha kaja zawn zawn grai hkyet rung dik ai...ndai myen asuya lawan si htum ma yang kaja dik ai..
- January 24, 2013 at 10:00 AM


text:
Kawsi Kyet tim,Hpanggara tim;
Marang htu tim,Jan kahtet tim;
Kashung hkrum tim,Kam tim n kam tim;
Yup n lu tim,Pu ba raitim;
Baw machyi tim,Kan machyi tim;
Kabu pyaw raitim,Shoichyum raitim;
Kagat hkawm tim,Galau taw tim;
Gasat poi shang tim,Nni nkri hkrum tim;
Tsin-yam hkrum tim,Sai hkaw raitim,
Rim la hkrum tim,Zingri hkrum tim;
Daw hten mat tim,Garen gari hkrum tim;
Nta de dum tim,Tsaw hpe marit tim;
Nsin raitim,Nhtoi raitim;
Laban raitim,Naw Ku ten tim;
Hkying ten mahkra, Myu a m’tu sha;
Sak jaw ap nawng, Shadan shadawng;
Wunpawng Myusha, Mungkan gari na;
Padang hkrun lam, Hkawm sa dingngam;
Awng Padang lu hkra, Atsam dat na;
Tawk hprut masin, Tut e shagrin;
Karai Wa hte, Shawnglam de she;
Myu Tsaw Brang Ngai, Shakut Nga Ai.
Shanglawt Tsing
2/7/2012